Λένα Παπαληγούρα – Passion Theater\nΕτικέτα: Λένα Παπαληγούρα\nHome > Λένα Παπαληγούρα\nΛένα Παπαληγούρα: Κάθε φορά αισθάνομαι ότι παίζω γι’ αυτόν τον ένα που μπορεί κάτι να του συμβεί και να δει τη ζωή με άλλο μάτι\n25/09/2017 ΚΑΤΕΡΙΝΑ ΠΑΠΟΥΛΙΑ Αφιερώματα 0 Comments\nΥπεύθυνη Συνέντευξης: Κατερίνα Παπούλια\nΣυνομιλώντας με τη Λένα Παπαληγούρα, πρωταγωνίστρια της “Κατερίνας” του Αύγουστου Κορτώ, λίγο πριν τις τελευταίες παραστάσεις στη Θεσσαλονίκη.\nΖούμε σε μια χώρα όπου ο νεποτισμός έχει χαραχθεί στη συνείδηση του Έλληνα σε τέτοιο βαθμό ώστε το ταλέντο και η σκληρή προσπάθεια που καταβάλλει κάποιος για την κατάκτηση της Ιθάκης του να απορρίπτεται. Έχετε δεχθεί τέτοιου είδους σχόλια προερχόμενη από μια οικογένεια πολιτικών και αν ναι πως το διαχειριστήκατε;\nΛένα Παπαληγούρα: Όχι, δεν έχω δεχθεί. Νομίζω ότι αυτό συνέβη επειδή από πολύ νωρίς ήμουν ξεκάθαρη ότι θέλω να κάνω αυτό το πράγμα. Από μικρή με έβλεπαν οι γονείς μου και οι καθηγητές μου ότι είμαι στη θεατρική ομάδα του σχολείου, πηγαίναμε σε διαγωνισμούς, πήγαινα καλά, και μου έλεγαν ότι «πρέπει να ασχοληθείς με αυτό». Έβλεπαν την αγάπη και το πάθος μου, και γι’ αυτό με στήριξαν. Από την άλλη πλευρά, αντιλαμβάνομαι ότι αν δεν έχεις δώσει κανένα δείγμα δουλειάς, είσαι 18 χρονών και πεις ξαφνικά ότι «θέλω να ασχοληθώ με το θέατρο», σε αντιμετωπίζουν λίγο με καχυποψία. Ίσα ίσα, στήριξη δέχθηκα κι επειδή από πολύ νωρίς ακολούθησα το δικό μου δρόμο και έκανα ξεκάθαρο ότι θέλω να γίνω γνωστή μέσα από τη δουλειά μου και όχι επειδή έτυχε να είναι γνωστός ο πατέρας μου ή η οικογένεια μου πολιτικοί, νομίζω ότι γρήγορα αντιλήφθηκαν, τόσο ο κόσμος όσο και οι δημοσιογράφοι, ότι κάνω κάτι τελείως διαφορετικό. Έτσι άρχισε πια ο κόσμος να με μαθαίνει μέσα από τη δουλειά μου.\nΟι γονείς σας ήταν σύμφωνοι με την επιλογή σας;\nΛένα Παπαληγούρα: Ναι, έβλεπαν ότι από το σχολείο με ενδιαφέρει. Νομίζω ότι επειδή είδαν ότι δεν είπα μια μέρα ότι θέλω να ασχοληθώ με το θέατρο και έβλεπαν ότι το έλεγα σιγά-σιγά,το εννοούσα και το έψαχνα πραγματικά, ήταν σύμφωνοι και με στήριξαν. Ελπίζω ότι τώρα είναι περήφανοι. Έρχονται πάντως και τους αρέσει, είναι πολύ υποστηρικτικοί!\nΕίστε μια ηθοποιός που στα 32 της χρόνια απαριθμεί σημαντικές επιτυχίες στον χώρο του θεάματος, έχει αποσπάσει το βραβείο Μελίνα Μερκούρη… Έχετε νιώσει ποτέ η επιτυχία αυτή να επενεργεί αρνητικά πάνω σας;\nΛένα Παπαληγούρα: Όχι, είμαι από τους ανθρώπους που κάθε φορά ξεκινούν από την αρχή. Για μένα δεν σημαίνει κάτι μια επιτυχία, το θέμα είναι η διάρκεια και η ικανοποίηση που αντλείς από τα πράγματα που κάνεις και το πόσο βαθιά μπαίνεις μέσα σε αυτά. Εκ των πραγμάτων κάνουμε μια δουλειά, η οποία μας κάνει να αναμετριόμαστε με κείμενα που μας υπερβαίνουν, οπότε δε μπορείς παρά να ξεκινάς κάθε φορά από την αρχή, να είσαι ανοιχτός και να προσπαθείς από το μηδέν, οπότε είναι η φύση μου τέτοια που δε θα μπορούσα να «καβαλήσω το καλάμι», αλλά και η φύση της δουλειάς, που σε προσγειώνει και σε γειώνει κάθε μέρα από μόνη της.\nΑρνητικές κριτικές υπάρχουν;\nΛένα Παπαληγούρα: Φυσικά και υπάρχουν. Δε μπορούμε να αρέσουμε σε όλους. Νομίζω ότι αυτή είναι η μεγαλύτερη δουλειά που πρέπει να κάνει κάποιος με τον εαυτό του, έτσι ώστε και στις αρνητικές, αλλά και στις θετικές κριτικές, να δίνει τη βάση που πρέπει. Φυσικά τις διαβάζω, επηρεάζομαι, αλλά μετά τις ξεχνώ και είναι σαν να επιστρέφω σ’ αυτό που πραγματικά με ενδιαφέρει, που είναι η δουλειά και η αυτοβελτίωσή μου. Αλλιώς, μπορεί να χαθείς και να χάσεις τον στόχο σου, που είναι η πραγματική ικανοποίηση και αγάπη γι’ αυτό που κάνεις.\nΗ οικονομική κρίση τροφοδοτεί την τέχνη ή επιφέρει το μαρασμό της;\nΛένα Παπαληγούρα: Νομίζω ότι σίγουρα η οικονομική κρίση είναι και ηθική κρίση, είναι και πολιτιστική κρίση και γενικότερα μια κρίση που περισσότερο διαβρώνει τα πράγματα, παρά τα βοηθάει να αναπτυχθούν. Από την άλλη, ο κόσμος συνειδητοποιεί στα δύσκολα αυτά χρόνια την ανάγκη του να είμαστε μαζί και να γινόμαστε συμμέτοχοι μιας διαδικασίας και για μένα αυτό είναι και η απόδειξη που οι παραστάσεις πηγαίνουν τόσο καλά. Βλέπεις ότι υπάρχει ανάγκη να μοιραστεί ένα κοινό βίωμα ο κόσμος και από την άλλη έχει ανάγκη να αφήσει πράγματα να τον αγγίξουν, να μετακινηθεί… Οπότε οι παραστάσεις που πραγματικά είναι μ’ ένα τρόπο παραστάσεις που αγγίζουν την ψυχή, είναι και παραστάσεις που βλέπουμε να πηγαίνουν καλά. Για μένα είναι παράδοξο ότι ο κόσμος από το υστέρημά του δίνει χρήματα για να πάει στο θέατρο, γιατί πραγματικά μιλάμε για πάρα πολύ δύσκολες εποχές. Είναι παράδοξο, πολύ συγκινητικό και πολύ ελπιδοφόρο, γιατί δείχνει ότι πραγματικά έχουμε ανάγκη το θέατρο. Από την άλλη, σίγουρα η δουλειά μας δεν είναι χόμπυ. Είναι μια δουλειά που πρέπει να αμείβεται και οι άνθρωποι που εργάζονται στο θέατρο πρέπει να έχουν καλές συνθήκες εργασίας και δυστυχώς η κρίση αυτό δεν το επιτρέπει. Αυτό, συμβαίνει ακόμη περισσότερο στον κινηματογράφο, που βλέπεις ότι δε γίνονται καν παραγωγές, γιατί δεν υπάρχει καμία κρατική μέριμνα να δοθούν χρήματα ώστε να αναπτυχθεί αυτό το κομμάτι, παρ’ όλο που βλέπουμε ότι υπάρχουν ενδιαφέρουσες ιδέες και άνθρωποι που ασχολούνται και δίνουν την ψυχή τους γι’ αυτό. Από πλευράς κόσμου και κοινού είναι συγκινητικό αυτό που συμβαίνει, αλλά από πλευράς συνθηκών φυσικά, όπως και για όλα τα επαγγέλματα τα πράγματα είναι δύσκολα. Το ίδιο συμβαίνει και στην τηλεόραση. Εκεί έτσι κι αλλιώς απαιτούνται πολλά χρήματα για να γίνει μια παραγωγή, ενώ βλέπεις ότι στο θέατρο σημασία έχει το κείμενο και η ουσία και μπορεί να γίνει κάτι πολύ απλό, αρκεί να είναι ουσιαστικό, ενώ εκ των πραγμάτων τα μέσα του κινηματογράφου και της τηλεόρασης χρειάζονται χρήματα, λόγω του τεχνικού μέσου.\nΑποτελεί για εσάς το θέατρο πολιτική πράξη;\nΛένα Παπαληγούρα: Δεν έχω την ψευδαίσθηση ότι κάνοντας θέατρο μπορώ να αλλάξω τον κόσμο. Από την άλλη, έστω κι αν ένας θεατής μπορεί λίγο να μετακινηθεί και να δει την πραγματικότητα αλλιώς, και να αντιμετωπίσει τη ζωή του και τη θέση του στην κοινωνία με διαφορετικό τρόπο, επειδή μια παράσταση τον έκανε λίγο να μετακινηθεί, για μένα αυτό είναι αρκετό. Κάθε φορά αισθάνομαι ότι παίζω γι’ αυτόν τον ένα που μπορεί κάτι να του συμβεί και να δει τη ζωή με άλλο μάτι.\nΗ ηθική και συναισθηματική αναλγησία, η ωμή βία και η βαναυσότητα αποτελούν χαρακτηριστικά γνωρίσματα πολλών ρόλων που έχετε υποδυθεί. Ποια είναι η επίδραση των σκηνών αυτών τόσο στον ψυχισμό των θεατών, όσο και στο δικό σας;\nΛένα Παπαληγούρα: Δεν ξέρω γιατί με επιλέγουν γι’ αυτούς τους ρόλους. Σίγουρα έχουν επίδραση στο δικό μου ψυχισμό, γιατί για να μπορέσεις να έρθεις σε επαφή με αυτά τα πρόσωπα, χρειάζεται έρευνα και μελέτη, οπότε μπαίνεις πολύ βαθιά στο να κατανοήσεις τέτοιες προσωπικότητες. Η περίοδος των προβών είναι δύσκολη. Επίσης, νομίζω ότι αυτό που είναι ο σκοπός των παραστάσεων είναι να αγγίζουν τους θεατές, οπότε θέλω να πιστεύω ότι έχουν επίδραση και στο δικό τους ψυχισμό. Όχι επίδραση τέτοια ώστε να τους προκαλεί θέμα, αλλά ώστε εκείνη τη στιγμή, όπως λέγαμε πριν, να μετακινούνται.\nΟπότε πιστεύετε ότι ευαισθητοποιούν, δεν κατασκευάζουν αρνητικά πρότυπα.\nΛένα Παπαληγούρα: Σίγουρα ευαισθητοποιούν. Μιλάμε κάθε φορά για έργα που είναι γραμμένα με τέτοιο τρόπο που εκ των πραγμάτων θέτουν ερωτήματα, σε βάζουν σε σκέψεις, γιατί τα μεγάλα έργα αυτό κάνουν, οπότε σε καλούν να προβληματιστείς και να θέσεις κι εσύ ερωτήματα στον εαυτό σου.\n«Κάνουμε θέατρο για την ψυχή μας», είπε ο Κάρολος Κουν. Ποιο θέατρο έχει ανάγκη η ψυχή του νεοέλληνα;\nΛένα Παπαληγούρα: Πιστεύω ότι έχει ανάγκη από ένα θέατρο που θα μπει μέσα του, ένα θέατρο που τον αγγίζει. Η ζωή μας και ο τρόπος που ζούμε δυστυχώς είναι πολύ ενάντια σε όλα αυτά που αφήνουμε να μπουν μέσα μας και γινόμαστε «οχυρωμένοι» άνθρωποι που δε μας αγγίζει τίποτα. Οπότε, το θέατρο που έχει την ικανότητα να μπαίνει μέσα σου, να σε αγγίζει, να σε συγκινεί και να σε μετακινεί, είναι νομίζω αυτό το θέατρο που είναι ευεργετικό για την ψυχή των ανθρώπων, είτε μιλάμε για ένα θέμα κωμικό, είτε μιλάμε για ένα θέμα τραγικό. Γιατί μπορεί και μία κωμωδία να σε αγγίξει ή μια παράσταση με πολύ ωραία αισθητική- η ομορφιά πάντα φτάνει μέσα μας και μας αγγίζει και πόσο μάλλον όταν μιλάμε για θέματα όπως αυτό της Κατερίνας, που εκ των πραγμάτων δε συζητιούνται και είναι κλεισμένα στις ντουλάπες των διάφορων οικογενειών. Είναι σαν να τους καλείς να μοιραστούν μαζί σου τέτοιες ιστορίες γιατί όταν φανερώνεις ένα θέατρο «τραύμα» είναι και λίγο σαν να το επουλώνεις, όπως θα έλεγε και ο Αύγουστος Κορτώ.\nΘα πρέπει να ήταν πολύ δύσκολο να μπείτε στο ρόλο…\nΛένα Παπαληγούρα: Σίγουρα ήταν πολύ δύσκολο, αλλά ήταν και λυτρωτικό. Ο τρόπος που είναι γραμμένο το έργο, αλλά και η ματιά του Γιώργου Νανούρη που σκηνοθετεί την παράσταση, είχε στόχο να είναι μια παράσταση που ταξιδεύει από το σκοτάδι στο φως και τελικά βγαίνει και οδηγεί στο φως. Οπότε, μπορεί να μου είναι δύσκολο και ψυχοφθόρο, αλλά με έναν τρόπο λυτρώνομαι, όπως ελπίζω και οι θεατές.\nΕίναι και ο τρόπος γραφής του Κορτώ, που μέσω του κωμικού αποδίδει το τραγικό…\nΛένα Παπαληγούρα: Ακριβώς αυτό. Υπάρχει μια μείξη του αυτοσαρκασμού, του πικρού, δικού του χιούμορ, του σκοτεινού, του θλιμμένου, του πόνου και όλα μαζί αυτά είναι ένα εκρηκτικό μείγμα.\nΗ παράσταση πάντως διέθετε εναλλαγές έντονων σκοτεινών στιγμών και κωμικών σκηνών, οπότε δεν άφηνε το θεατή να βυθιστεί στο σκοτάδι της ασθένειας της Κατερίνας…\nΛένα Παπαληγούρα: Όπως η αρρώστια της Κατερίνας, που είχε αυτή τη ραγδαία μετακίνηση από τη μεγάλη χαρά στη μεγάλη λύπη, που ήταν σαν αυτά τα σκαμπανεβάσματα που τη βασάνιζαν και που δεν ήξερες πως θα τη βρεις από το ένα λεπτό στο άλλο, έτσι έπρεπε να είναι και η παράσταση, να έχει αυτή την εναλλαγή που είναι σχεδόν βίαιη, απ’ το πολύ σκοτεινό στο πολύ φωτεινό και είναι αυτό ακριβώς που σου προκαλεί και τη σύγχυση. Το φωτεινό άλλωστε ήταν ταυτόχρονα και σκοτεινό.\nΛειτουργείτε περισσότερο με τη λογική ή το συναίσθημα;\nΛένα Παπαληγούρα: Νομίζω σε συνδυασμό. Σίγουρα, υπάρχουν κάποια πράγματα που το συναίσθημά μου προλαβαίνει τη λογική. Τότε, δεν βάζω καν τη λογική, αφήνομαι και ακούω το συναίσθημά μου, αν είναι δηλαδή πολύ έντονο αυτό που θα νιώσω. Όμως, για τις μεγάλες αποφάσεις, συνήθως είναι ένας συνδυασμός. Προσπαθώ να μην αποκλείω ούτε το συναίσθημα, ούτε τη λογική και να είμαι ανοιχτή για να ακούσω τι θέλω, γιατί αυτό είναι πολύ δύσκολο.\nΜιλήστε μας για τα μελλοντικά επαγγελματικά σας σχέδια.\nΛένα Παπαληγούρα: Στις 22 και 23 Οκτωβρίου θα έρθουμε εδώ με το Μικρό Πρίγκιπα, είναι μια διασκευή του γνωστού παραμυθιού του Εξυπερύ και θα παίξουμε στο Μέγαρο Μουσικής. Εντωμεταξύ, τώρα θα παιχτεί το ίδιο έργο στο Δημοτικό Θέατρο Πειραιά, είναι μια επανάληψη της ίδιας παράστασης που έγινε πέρυσι και πήγε πολύ καλά. Από το Νοέμβριο θα είμαι στο θέατρο της Οδού Κυκλάδων, όπου θα παίξουμε το Γάμο της Μαρίας Μπράουν, μια διασκευή της αριστουργηματικής ταινίας του Fassbinder, από το Γιώργο Σκεύα, ο οποίος θα σκηνοθετήσει και την παράσταση και εγώ θα κάνω το ρόλο της Μαρίας Μπράουν. Θα παίξουμε την Κατερίνα για λίγες παραστάσεις κάποιες Δευτέρες και Τρίτες στην Αθήνα, έτσι ώστε να τη συνεχίσουμε λίγο ακόμα, γιατί την αγαπάμε και δε μας αφήνει να την τελειώσουμε.\nΜπορεί να συνεχιστεί και του χρόνου;\nΛένα Παπαληγούρα: Θα κάνουμε αυτές τις παραστάσεις και θα δούμε. Όσο είναι ζωντανή και υπάρχει ανταπόκριση και ο κόσμος τη ζητάει θα τη συνεχίζουμε. Απλώς, είναι σημαντικό και για εμάς να γίνεται με διαλείμματα, ώστε να μένει η παράσταση θερμή και να κρατάει τους χυμούς της, γιατί είναι μια παράσταση που βασίζεται πολύ στη ζωντάνια του υλικού. Αν δούμε ότι αρχίζει να χάνεται αυτό θα την σταματήσουμε.\nΟ Μικρός Πρίγκιπας απευθύνεται σε ενήλικες;\nΛένα Παπαληγούρα: Είναι μια εκδοχή που όπως λέει και ο υπότιτλος «για ενήλικες με ανήλικη ματιά», για ενήλικες που ψάχνουν να ξαναβρούν την αθωότητά τους. Σίγουρα είναι και για παιδιά, απλώς δεν είναι μόνο για παιδιά γιατί, βασίζεται πολύ στην ιστορία του παραμυθιού, η οποία όμως συνδέεται με την ιστορία της ζωής του πιλότου. Ο πιλότος είναι ο ίδιος ο οποίος είχε όντως ένα ατύχημα στην έρημο και όντως πήγε να πεθάνει και μέσα από αυτό εμπνεύστηκε την ιστορία του Μικρού Πρίγκιπα. Έμπνευση λοιπόν για την ιστορία του Μικρού Πρίγκιπα αποτελεί η ίδια η ζωή του συγγραφέα. Οπότε, η παράσταση είναι μια μείξη των δύο αυτών ιστοριών που την καθιστά περισσότερο μια ενήλικη παράσταση, παρά μια παράσταση για παιδιά. Βέβαια, αυτό το παραμύθι είναι τόσο υπαρξιακό που όποιος και να το δει μπορεί να καταλάβει ανάλογα με τη φάση και την ηλικία που βρίσκεται άπειρα πράγματα, οπότε λέμε ότι είναι μια παράσταση για όλους τελικά.\nΠερισσότερες πληροφορίες για την παράσταση “Κατερίνα” Εδώ\nΑύγουστος ΚορτώΚατερίναΚατερίνα ΠαπούλιαΛένα Παπαληγούρα\nΑθηνά ΜαξίμουΑιμίλιος ΧειλάκηςΙφιγένεια εν ΑυλίδιΛένα ΠαπαληγούραΣΤΑΜΑΤΗΣ ΚΡΑΟΥΝΑΚΗΣ\nΑπονομή του “Θεατρικού βραβείου Μελίνα Μερκούρη” για το 2016\n05/03/2016 ANNA MAYΡΟΥ Αφιερώματα 0 Comments\nΤη Δευτέρα 4 Απριλίου 2016 και ώρα 20:00 (είσοδος ελεύθερη για το κοινό), στο Ίδρυμα Μελίνα Μερκούρη (Πολυγνώτου 9-11, Πλάκα, τηλ. 210 3315601), θα κληθεί να παραδώσει την καρφίτσα της Μελίνας Μερκούρη, η περσινή νικήτρια του “Θεατρικού βραβείου Μελίνα Μερκούρη”, Λένα Δροσάκη στην νέα βραβευθείσα.\nΤην επιτροπή αποτελούν: η Μάγια Λυμπεροπούλου (πρόεδρος), η Δηώ Καγγελάρη, η Ματίνα Καλτάκη, ο Δημήτρης Λιγνάδης και η Ρένη Πιττακή (μέλη).\nΟι τέσσερις υποψήφιες του 2016 (με αλφαβητική σειρά) είναι οι :\nΗ Αλεξάνδρα Αϊδίνη για την ερμηνεία της στο έργο «Η Μεγάλη Χίμαιρα» του Μ. Καραγάτση, σε διασκευή Στρατή Πασχάλη και σκηνοθεσία Δημήτρη Τάρλοου, συμπαραγωγή του Φεστιβάλ Αθηνών και του Θεάτρου Πορεία\nΗ Ηρώ Μπέζου για την ερμηνεία της στο έργο «Ο Άρντεν πρέπει να πεθάνει» αγνώστου συγγραφέα, σε σκηνοθεσία Χάρη Φραγκούλη, παραγωγή του Φεστιβάλ Αθηνών 2015, στο Θέατρο οδού Κυκλάδων «Λευτέρης Βογιατζής» και στη συνέχεια στο θέατρο Τέχνης (Υπόγειο)\nΗ Κίττυ Παϊτατζόγλου για την ερμηνεία της στο έργο «Λίλιομ» του Φέρεντς Μόλναρ, σε σκηνοθεσία και απόδοση κειμένου Θωμά Μοσχόπουλου στο Θέατρο Πόρτα\nΗ Ιωάννα Παππά για το έργο «Οδός Πολυδούρη» της Ρούλας Γεωργακοπούλου, σε σκηνοθεσία Θοδωρή Γκόνη, συμπαραγωγή ΔΗΠΕΘΕ Καβάλας – Θεατρικός Οργανισμός Ακροπόλ, στα θέατρα Βασιλάκου και Θησείον\nΓια την ιστορία οι προηγούμενες νικήτριες ήταν:\n2007: Εύη Σαουλίδου (για την ερμηνεία της στο έργο Μπέλα Βενέτσια του Γιώργου Διαλεγμένου και στην Αντιγόνη του Σοφοκλή και τα δύο σε σκηνοθεσία Λευτέρη Βογιατζή)\n2008: Στεφανία Γουλιώτη (για την ερμηνεία της στο έργο Ηλέκτρα του Σοφοκλή, σε σκηνοθεσία Πέτερ Στάιν)\n2009: Έλενα Μαυρίδου (για την ερμηνεία της στο έργο Λιωμένο βούτυρο του Σάκη Σερέφα, σε σκηνοθεσία Σίμου Κακάλα)\n2010: Μαρίνα Ασλάνογλου (για την ερμηνεία της στο έργο Ξαφνικά πέρσι το καλοκαίρι του Τενεσί Γουίλιαμς, σε σκηνοθεσία Σπύρου Α. Ευαγγελάτου )\n2011: Λουκία Μιχαλοπούλου (για την ερμηνεία της στο έργο Η κυρία από τη θάλασσα του Ερρίκου Ίψεν, σε σκηνοθεσία Έρικ Στούμπε και για την ερμηνεία της στο έργο Τόκος του Δημήτρη Δημητριάδη, σε σκηνοθεσία Λευτέρη Βογιατζή)\n2012: Μαρία Κίτσου (για την ερμηνεία της στο έργο Ορφανά του Ντένις Κέλι, σε σκηνοθεσία Βαγγέλη Θεοδωρόπουλου )\n2013: Λένα Παπαληγούρα (για την ερμηνεία της στο έργο Αόρατη Όλγα του Γιάννη Τσίρου, σε σκηνοθεσία Γιώργου Παλούμπη)\n2014: Γιούλικα Σκαφιδά (για την ερμηνεία της στο έργο Ορφέας στον Άδη του Τενεσί Ουίλιαμς, σε σκηνοθεσία Barbara Weber και για την ερμηνεία της στο έργο Το πένθος ταιριάζει στην Ηλέκτρα του Γιουτζίν Ο’ Νιλ, σε σκηνοθεσία Γιάννη Χουβαρδά)\n2015: Λένα Δροσάκη (για την ερμηνεία της στο έργο Ramona Travel – Η γη της καλοσύνης της Γλυκερίας Μπασδέκη και για την ερμηνεία της στο έργο Πολιτισμός: μια κοσμική τραγωδία του Δημήτρη Δημητριάδη και τα δύο σε σκηνοθεσία του Γιάννη Σκουρλέτη).\nΑλεξάνδρα ΑϊδίνηΓιούλικα ΣκαφιδάΔημήτρης ΛιγνάδηςΔηώ ΚαγγελάρηΈλενα ΜαυρίδουΕύη ΣαουλίδουΗρώ ΜπέζουΘεατρικού βραβείου Μελίνα ΜερκούρηΊδρυμα Μελίνα ΜερκούρηΙωάννα ΠαππάΚίττυ ΠαϊτατζόγλουΛένα ΔροσάκηΛένα ΠαπαληγούραΛουκία ΜιχαλοπούλουΜάγια ΛυμπεροπούλουΜαρία ΚίτσουΜαρίνα ΑσλάνογλουΜατίνα ΚαλτάκηΡένη ΠιττακήΣτεφανία Γουλιώτη


Χριστουγεννιάτικα Κάλαντα Αντηχούν στην ΠΕ Καστοριάς | Περιφερειακή Ενότητα Καστοριάς\n24 Δεκεμβρίου 2018 Δελτία Τύπου, Ενημέρωση Πολιτών\nΧριστουγεννιάτικες μελωδίες, παιδικά χαμόγελα και αισιοδοξία κατέκλυσαν και σήμερα Δευτέρα 24 Δεκεμβρίου, παραμονή της γέννησης του Θεανθρώπου, τα γραφεία της Π.Ε. Καστοριάς, από παιδιά και συλλόγους της περιοχής που ήρθαν να ψάλλουν τα κάλαντα στον Αντιπεριφερειάρχη Καστοριάς.\nΤα κάλαντα των Χριστουγέννων έψαλλαν με τον δικό τους μοναδικό τρόπο:\nτο Στρατιωτικό Προσωπικό του 15ου ΣΠ/ «XVΜΠ», οι μαθητές του 1ο ΓΕΛ Καστοριάς, τα μέλη της Οργάνωσης Ποντίων Ν. Καστοριάς «ο Εύξεινος Πόντος», η Πολυφωνική Χορωδία Ενηλίκων «Καστοριανή Συμφωνία» και μικρά παιδιά μεταφέροντας μας με τις πολύχρωμες φωνές τους το πνεύμα των Χριστουγέννων.\nΕνημερωτική Εκδήλωση στην ΠΕ Καστοριάς: Το Κτηματολόγιο Ολοκληρώνεται


Stressless Skyline - Top Comfort\nΠλάτος: 81.9 εκ. Ύψος: 97.8 εκ. / 108 εκ. Βάθος: 74.9 εκ. Ύψος καθίσματος: 41.9 εκ.\nΗ πολυθρόνα/recliner Stressless Skyline διαθέτει μοναδική εμφάνιση και ρετρό design. Το συγκεκριμένο μοντέλο «ακροβατεί» ιδανικά ανάμεσα στο παραδοσιακό και το μοντέρνο και, ως εκ τούτου, ταιριάζει ιδανικά τόσο σε κλασική διακόσμηση, όσο και σε σύγχρονη. Η υποστήριξη του αυχένα μπορεί να ρυθμιστεί επιπλέον μέχρι και 10 εκατοστά για να ταιριάζει σε ανθρώπους με μακρύτερη πλάτη και ψηλότερο λαιμό. Το καινοτόμο σύστημα Balance Adapt ™, το οποίο είναι ενσωματωμένο στον σκελετό της πολυθρόνας Stressless Skyline αποτελεί μία επιπρόσθετη λειτουργία που προσφέρει απόλυτη άνεση. Η πλάτη, καθώς και το κάθισμα της, προσαρμόζονται αυτόματα, ανάλογα με τις κινήσεις του σώματος.


Ο εγκέλαδος «χτύπησε» και τον Άγιο Διονύσιο στα Στροφάδια - Κιβωτός της Ορθοδοξίας\nΣοβαρές υλικές ζημιές στο ιστορικό μοναστήρι της Ζακύνθου\nΟ εγκέλαδος «χτύπησε» και τον Άγιο Διονύσιο στα Στροφάδια\nΤρίτη, 30 Οκτωβρίου 2018, 17:26\nΣοβαρές ζημιές προκλήθηκαν από τον σεισμό που σημειώθηκε τα ξημερώματα της Παρασκευής στη Ζάκυνθο, στο καστρομονάστηρο του Αγίου Διονυσίου, το οποίο βρίσκεται στις Στροφάδες, 27 ναυτικά μίλια νότια της Ζακύνθου. Η καταστροφή φαίνεται να είναι μεγάλη καθώς το επίκεντρο του σεισμού ήταν πολύ κοντά. Τα κτίρια της μονής είχαν υποστεί ζημίες και στο παρελθόν, κατά τον μεγάλο σεισμό του 1997.\nΤο ιστορικό αυτό μοναστήρι ιδρύθηκε τον 13ο αιώνα από τον αυτοκράτορα Θεόδωρο Λάσκαρη. Εχει τη μορφή καστρόπυργου, πράγμα που το κάνει να μοιάζει περισσότερο με οχυρό παρά με μοναστήρι. Το Καθολικό της μονής, που είναι αφιερωμένο στη Μεταμόρφωση του Σωτήρος, βρίσκεται μέσα στον πύργο της Ιεράς Μονής σε αντίθεση με τα υπόλοιπα Ορθόδοξα Μοναστήρια.\nΤον 16ο αιώνα το μοναστήρι δέχτηκε επίθεση από Σαρακηνούς, όπου σφαγιάστηκαν όλοι οι Πατέρες της μονής. Μετά από αυτή τη μεγάλη συμφορά, το μοναστήρι αρχίζει να επανδρώνεται ξανά. Ετσι, το 1568 σε μια εκκλησία της Ζακύνθου, ο Ζακυνθινός κόντες ΔραγανίγοςΣιγούρος, χειροτονείται μοναχός της Ιεράς μονής Στροφάδων με το όνομα Δανιήλ (Διονύσιος μετονομάστηκε αργότερα όταν χειροτονήθηκε Αρχιεπίσκοπος).\nΟ Αγιος Διονύσιος περί τα 1570 έγινε ηγούμενος της μονής αυτής. Οταν πέθανε, στις 17 Δεκεμβρίου του 1622, ενταφιάστηκε στην Ιερά μονή Στροφάδων και συγκεκριμένα στον Ναΐσκο του Αγίου Γεωργίου, που ανήκει στο κτιριακό συγκρότημα της μονής. Το Λείψανο του Αγίου Διονυσίου παρέμεινε στη μονή μέχρι και την 19η Αυγούστου του 1717. Τη συγκεκριμένη χρονιά το μοναστήρι δέχτηκε μεγάλη επίθεση από τους Τούρκους, οι οποίοι σκότωσαν και αιχμαλώτισαν τους μοναχούς. Μόνο δύο μοναχοί κατάφεραν να κρυφτούν και να γλιτώσουν τελικά, παίρνοντας το λείψανο του Αγίου μαζί τους, στο νησί της Ζακύνθου. Μαζί με το λείψανο του Αγίου μεταφέρθηκε και η έδρα της μονής των Στροφάδων στην πόλη της Ζακύνθου, όπου παραμένουν μέχρι και σήμερα.\nΙστορική είναι και η βιβλιοθήκη της μονής, καθώς και η συλλογή ιερών σκευών, τμήματα των οποίων παραμένουν στο μοναστήρι, ενώ άλλα φυλάσσονται στη Μαρκιανή βιβλιοθήκη της Βενετίας.


Σε αγωγές κατά των υπευθύνων προσανατολίζονται οι ελαιοπαραγωγοί για τις απώλειες λόγω δάκου | AgrinioPress\nΑρχική/Αγρότες/Σε αγωγές κατά των υπευθύνων προσανατολίζονται οι ελαιοπαραγωγοί για τις απώλειες λόγω δάκου\nΣε αγωγές κατά των υπευθύνων προσανατολίζονται οι ελαιοπαραγωγοί για τις απώλειες λόγω δάκου\n19/11/2018 , 13:02\nΓια μια τροπολογία με την οποία θα προδεσμεύονται τα χρήματα για τη δακοκτονία κατατίθεται το αμέσως επόμενο χρονικό διάστημα στη Βουλή, με στόχο να ξεκινάει η διαδικασία τέλος Απριλίου με αρχές Μαΐου, έκανε λόγο και πάλι ο υπουργός Αγροτικής Ανάπτυξης και Τροφίμων, κ. Σταύρος Αραχωβίτης.\nΟι αναφορές αυτές έγιναν στην Τρίπολη, όπου και συναντήθηκε την περασμένη Παρασκευή, με ελαιοπαραραγωγούς.\nΠάντως, ελαιοπαραγωγοί από διάφορες περιοχές της χώρας προσανατολίζονται στην κατάθεση αγωγών εναντίον των υπευθύνων, για τη ζημιά που υπέστησαν.\nΣτην εν λόγω τροπολογία, την οποία πρώτο αποκάλυψε το Περιοδικό Γεωργία Κτηνοτροφία, μιλώντας με τον Σταύρο Αραχωβίτη, θα περιλαμβάνεται και η δημιουργία ενός συντονιστικού κέντρου που θα συνεργάζεται με τις περιφέρειες.\nΠάντως πληροφορίες θέλουν ήδη ελαιοπαραγωγούς από Μεσσηνία, Αργολίδα και όχι μόνον να προσανατολίζονται σε αγωγές κατά των υπευθύνων, για τις απώλειες.\nΠαρόντες στη συνάντηση ήταν οι βουλευτές Γιώργος Παπαηλιού, Γιάννης Γκιόλας, Γιώτα Κοζομπόλη και Πέτρος Κωνσταντινέας, ο δήμαρχος Τρίπολης, Δημήτρης Παυλής και ο πρόεδρος του ΣΕΚ, Τάκης Πεβερέτος.\nΚατά την διάρκεια της συνάντησης που διήρκεσε σχεδόν τρεις ώρες οι παραγωγοί κατέθεσαν τους προβληματισμούς τους κυρίως για τον δάκο, αλλά και για άλλα ζητήματα που καλούνται να αντιμετωπίσουν στην καθημερινότητά τους.\nΗ χώρα έχει ήδη καταθέσει αίτημα τεκμηριωμένο προς την Ευρωπαϊκή Ένωση και ζητά ποσό για να καλύψει τη ζημιά που έχει προκληθεί, σημείωσε ο κ. Αραχωβίτης.\n-Να καταφέρει η κυβέρνηση να υποστηρίξει τις περιοχές που έχουν μεγαλύτερο πρόβλημα.\nΠαρέμβαση από τον δήμαρχο Πύλου\nΤην άμεση αποζημίωση των ελαιοπαραγωγών του Δήμου Πύλου Νέστορος ζητά ο δήμαρχος Δημήτρης Καφαντάρης με επιστολή του στον υπουργό Αγροτικής Ανάπτυξης και Τροφίμων, Σταύρο Αραχωβίτη.\nΟ δήμαρχος επισημαίνει το πρόβλημα με το παραγόμενο ελαιόλαδο που είναι «υποβαθμισμένης ποιότητας» λόγω δάκου και ασθενειών και αυτό έχει συμπαρασύρει τις τιμές του ελαιολάδου προς τα κάτω, στο κόστος παραγωγής, φέρνοντας σε απόγνωση τους παραγωγούς.\nΟφείλω λοιπόν να απευθυνθώ σε σας, ως Δήμαρχος και εκφραστής της τοπικής μας κοινωνία, η οποία βρίσκεται σε απόγνωση.\nΤην φετινή χρονιά λοιπόν είχαμε πολλά προβλήματα στην ελαιοκαλλιέργεια. Διαπιστώθηκαν προσβολές τόσο από το μύκητα γλοιοσπόριο όσο και από το δάκο της ελιάς.\nΕξαιτίας των προσβολών αυτών και των ιδιαίτερα ευνοϊκών περιβαλλοντικών συνθηκών ( υψηλή σχετικά υγρασία, υψηλές θερμοκρασίες, παρατεταμένες βροχοπτώσεις) το παραγόμενο ελαιόλαδο είναι υποβαθμισμένης ποιότητας.\nΗ υποβαθμισμένη ποιότητα οφείλεται στην αυξημένη οξύτητα του. Αποτέλεσμα όλων αυτών που αναφέρουμε παραπάνω είναι η κατακόρυφη πτώση της τιμής του ελαιολάδου που σε πολλές περιπτώσεις προσεγγίζει και το κόστος παραγωγής.\nΑυτό έχει φέρει σε απόγνωση τους ελαιοπαραγωγούς του Δήμου μας, με συνέπεια να μην υπάρχει κίνητρο ώστε να συνεχίσουν την δραστηριότητα τους.\nΠιστεύουμε ότι στο μέλλον θα πρέπει να γίνεται έγκαιρα η έναρξη του προγράμματος της δακοκτονίας, με ολοκλήρωση του διαγωνισμού μέχρι τον Απρίλιο, η πρόσληψη του προσωπικού επίσης μέχρι τέλη Απριλίου καθώς και η προμήθεια των φυτοφαρμάκων μέσα στο ίδιο χρονικό διάστημα. Επίσης να εφαρμόζεται η γενίκευση της χρήσης των GPS στη παρακολούθηση των ψεκασμών.\nΕπιπλέον να δίνονται έγκαιρα συμβουλές στους παραγωγούς από τις αρμόδιες υπηρεσίες για την αντιμετώπιση του γλοιοσπορίου της ελιάς.\nΤέλος, ζητάμε την άμεση αποζημίωση των παραγωγών μέσα από ειδικά προγράμματα, για τις μεγάλες ζημιές που υπέστησαν από τα αίτια που αναφέραμε πιο πάνω, διότι σε διαφορετική περίπτωση δεν θα είναι σε θέση να συνεχίσουν την δραστηριότητα τους».\nΣτήριξη ζητούν οι Αιτωλοακαρνάνες λόγω ξηρασίας\nΤη στήριξη των ελαιοπαραγωγών της Αιτωλοακαρνανίας που έχουν πληγεί από την ξηρασία, ζητά με ερώτηση του στη βουλή ο βουλευτής της Δημ. Συμπαράταξης Δημήτρης Κωνσταντόπουλος\nαγωγές γλοιοσπόριο δάκος ελαιοπαραγωγή ελαιοπαραγωγοί ελιές


Πόσο απώλεια βάρους ένα μήνα χαμηλή carb\nΠροσπαθώντας να χάσουν βάρος μπανάνες\nΠόσο απώλεια βάρους ένα μήνα χαμηλή carb - Υγιές σωματικό λίπος ποσοστό γραφείο mayo κλινική\nΕπεξεργαστείτε όλα τα συστατικά σε ένα ζυμαρικό και γεμίστε με χαμηλή περιεκτικότητα σε υδατάνθρακες ή σιτάρι. Πόσο απώλεια βάρους ένα μήνα χαμηλή carb. Ωστόσο για τους περισσότερους ανθρώπους, η απώλεια βάρους σημαίνει: καίω περισσότερες θερμίδες από ό τι τρώω.\nΑυτή η απώλεια βάρους λειτουργίες δισκίο ως λίπος blocker, λίπος καυστήρα και επίσης. Επίσης σύμφωνα με τον Παγκόσμιο Οργανισμό Υγείας η απώλεια βάρους θεωρείται ασφαλής όταν κυμαίνεται μεταξύ 2- 4 κιλά ανά μήνα, ανάλογα με τις απαιτήσεις του κάθε ατόμου. Είτε είστε εξαιρετικά ενεργοί επαγγελματίες αθλητές είτε κάνετε καθιστική δουλειά ή είστε νοικοκυρά.\nΕκχύλισμα Garcinia Cambogia είναι σίγουρα ένα συμπλήρωμα που εμφανίζεται να πέσει καλώς εντός τις γραμμές του να είναι επικρατούσα τάση, καθώς και καλά- ανεκτή από πολλούς ανθρώπους. Η αύξηση του επιπέδου ενέργειας και την πνευματική εγρήγορση σημαίνει ότι είστε στο σωστό δρόμο.\nΤο αποτελέσματα της έρευνας έδειξαν ότι δεν υπήρχε κάποια σημαντική διαφορά στην απώλεια βάρους μεταξύ της ομάδας που ακολουθούσε δίαιτα χαμηλή σε λιπαρά και της ομάδας που ακολουθούσε δίαιτα χαμηλή σε υδατάνθρακες. Υγεία για ζωή είναι μια οικογένεια που λειτουργεί ιστοσελίδα με στόχο να εκπαιδεύσει τους πελάτες σχετικά με τις τελευταίες πληροφορίες για την υγεία και την επούλωση.\nΠαρακολουθείτε την απώλεια βάρους σας, και να προσέχετε για ενδείξεις ότι παίρνετε τη σωστή ποσότητα των υδατανθράκων. Η ομάδα μας από ειδικούς έχει κάνει την προσπάθεια να ζήσετε πολλά από τα πιο δημοφιλή αποσπάσματα φορσκολίνη καθώς και συνέταξε μια λίστα των κορυφαίων δώδεκα μάρκες φορσκολίνη δισκία για την απώλεια βάρους. Επίσης σύμφωνα με τον Παγκόσμιο Οργανισμό Υγείας η απώλεια βάρους θεωρείται ασφαλής όταν κυμαίνεται μεταξύ 2- 4 κιλά ανά μήνα, ανάλογα με τις απαιτήσεις του κάθε ατόμου. Αν ψάχνετε για ένα συμπλήρωμα απώλειας βάρους που μπορεί να λειτουργήσει σε πολλές μεθόδους, τότε PhenQ είναι η πιο αποτελεσματική λύση.\nΧαμηλή μήνα Διατροφής\nΕπίσης σύμφωνα με τον Παγκόσμιο Οργανισμό Υγείας η απώλεια βάρους θεωρείται ασφαλής όταν κυμαίνεται μεταξύ 2- 4 κιλά ανά μήνα, ανάλογα με τις απαιτήσεις του κάθε ατόμου. Η χαμηλή σε υδατάνθρακες δίαιτα ( low carbs diet) αποτελεί μία από τις πιο διαδεδομένες για όσους έχουν στόχο την απώλεια σωματικού λίπους σχετικά γρήγορα.\nΕπεξεργαστείτε όλα τα συστατικά σε ένα ζυμαρικό και γεμίστε με χαμηλή περιεκτικότητα σε υδατάνθρακες ή σιτάρι. Ωστόσο, για τους περισσότερους ανθρώπους, η απώλεια βάρους σημαίνει: καίω περισσότερες θερμίδες από ό, τι τρώω.\nΕίτε είστε εξαιρετικά ενεργοί, επαγγελματίες αθλητές, είτε κάνετε καθιστική δουλειά ή είστε νοικοκυρά.\nΑργή δίαιτα μεταβολισμού\nΠόσο απώλεια Forskolin\nΠαρακολουθείτε την απώλεια βάρους σας, και να προσέχετε για ενδείξεις ότι παίρνετε τη σωστή ποσότητα των υδατανθράκων. Η αύξηση του επιπέδου ενέργειας και την πνευματική εγρήγορση σημαίνει ότι είστε στο σωστό δρόμο.\nΠώς να κάνω το άλογό μου να χάσει βάρος\nΑρχική διορθωτικά μέτρα για αύξηση βάρους σε 2 εβδομάδες\nΠώς να χάσετε βάρος στο μπανγκλαντές\nΚοτόπουλο ψημένο σε χαμηλή περιεκτικότητα σε λιπαρά\nΑν ψάχνετε για ένα συμπλήρωμα απώλειας βάρους που μπορεί να λειτουργήσει σε πολλές μεθόδους, τότε PhenQ είναι η πιο αποτελεσματική λύση. Αυτή η απώλεια βάρους λειτουργίες δισκίο ως λίπος blocker, λίπος καυστήρα και επίσης. Το αποτελέσματα της έρευνας έδειξαν ότι δεν υπήρχε κάποια σημαντική διαφορά στην απώλεια βάρους μεταξύ της ομάδας που ακολουθούσε δίαιτα χαμηλή σε λιπαρά και της ομάδας που ακολουθούσε δίαιτα χαμηλή σε υδατάνθρακες.\nΕπίσης σύμφωνα με τον Παγκόσμιο Οργανισμό Υγείας η απώλεια βάρους θεωρείται ασφαλής όταν κυμαίνεται μεταξύ 2- 4 κιλά ανά μήνα, ανάλογα με τις απαιτήσεις του κάθε ατόμου. Υγεία για ζωή είναι μια οικογένεια που λειτουργεί ιστοσελίδα με στόχο να εκπαιδεύσει τους πελάτες σχετικά με τις τελευταίες πληροφορίες για την υγεία και την επούλωση.\nΕκτός του ότι είναι ένα συστατικό το βάρος της διαχείρισης, τα φρούτα είναι επίσης πιστεύεται ότι είναι πολύ ιατρικής στο μεταβολικό συναίσθημα.\nΜήνα χαμηλή Μειώνουν χοληστερόλη\nΕπίσης σύμφωνα με τον Παγκόσμιο Οργανισμό Υγείας η απώλεια βάρους θεωρείται ασφαλής όταν κυμαίνεται μεταξύ 2- 4 κιλά ανά μήνα, ανάλογα με τις απαιτήσεις του κάθε ατόμου. Η χαμηλή σε υδατάνθρακες δίαιτα ( low carbs diet) αποτελεί μία από τις πιο διαδεδομένες για όσους έχουν στόχο την απώλεια σωματικού λίπους σχετικά γρήγορα. Επίσης, όσο αφορά τα μακροθρεπτικά συστατικά το πρότυπο διατροφής με τη « χαμηλή περιεκτικότητα σε λιπαρά» ήταν η πιο διαδεδομένη σύσταση για την απώλεια και τον έλεγχο του βάρους για δεκαετίες.


ΑΦΙΕΡΩΜΑ: “Μοτο-Ταξί” - Ζώντας με ένα παπί - SuperPapi.gr\nSuperPapi.gr > Αφιερώματα > ΑΦΙΕΡΩΜΑ: “Μοτο-Ταξί” – Ζώντας με ένα παπί\n“Τα παπιά είναι ανεκτίμητα εργαλεία”\nΔεν είναι καθόλου λίγοι αυτοί που βγάζουν καθημερινά τα προς το ζην με εργαλεία τα παπιά τους, επί σειρά ετών. Ένας από τους παραπάνω είναι και ο “JimPilot”, κι αυτή είναι η ιστορία του.\nΗ κορυφαία στιγμή της μοτοσυκλετιστικής του πορείας ήταν όταν στις αρχές της προηγούμενης δεκαετίας οδηγούσε τη Yamaha R6 του μέσα στην διάσημη, απαιτητική πίστα του Nurburgring.\nH χειρότερη στιγμή ήταν όταν λίγο καιρό αργότερα έπεσε με 200 χ.α.ω στο Αρτεμίσιο και παραλίγο να χάσει το ένα του πόδι. Με πολύ κουράγιο, επιμονή και δουλειά κατάφερε να σταθεί ξανά στα πόδια του και να επιστρέψει στους δύο τροχούς.\nΟ “JimPilot” έχει μετρήσει σχεδόν ένα εκατομμύριο χιλιόμετρα στους δρόμους με παπιά, μηχανάκια, μοτοσυκλέτες, φορτηγά και αυτοκίνητα και τα τελευταία χρόνια μεταφέρει οτιδήποτε μπορεί να μεταφερθεί με το παπί του – από ανθρώπους μέχρι πακέτα, έγγραφα, επιστολές, ότι μπορεί να φανταστεί κανείς.\nΟ “JimPilot” ξεκίνησε την πορεία του στους δύο τροχούς “σωστά” από την πρώτη μέρα, δηλαδή με ένα Honda GLX 50 το 1989 και σύντομα πέρασε στη μοτοσυκλέτα με “μια διχρονίλα”, ένα Suzuki RGV 250 αυτό που τότε λέγαμε “μπανάνα”, λόγω του ιδιόμορφου ψαλιδιού του.\nΑπό τότε πολλά δίτροχα έχουν περάσει από τα χέρια του, αλλά και σχεδόν όλα τα σημαντικά μοντέλα παπιών, όλων των εταιριών.\nΓνωρίσαμε και θελήσαμε να παρουσιάσουμε την ιστορία του JimPilot λόγω του πάθους με το οποίο υποστήριζε το τωρινό του παπί “που δεν θα το άλλαζε, παρά μόνο με ένα ίδιο” το αξιόλογο Kawasaki Athlete 125, ένα παπί που ξεχωρίζει για την οδική συμπεριφορά του και τα φρένα του.\n“Aυτή τη στιγμή, τώρα που μιλάμε, έχω ξεπεράσει τα 50.000 χιλιόμετρα, δεν έχει παρουσιάσει το παραμικρό πρόβλημα και αυτό το παπί είναι ανεπανάληπτο από πλευράς συνολικών επιδόσεων”, λέει ο έμπειρος αναβάτης, που πίνει νερό στο όνομά του Athlete, έχοντας διανύσει πολλές χιλιάδες χιλιόμετρα σαν courier και delivery στο παρελθόν επί σειρά ετών, πάνω σε σέλες παπιών.\n“Θυμάμαι κάποτε δούλευα για 5 χρόνια σε μια πιτσαρία κάθε μέρα για παραπάνω από 12 ώρες την ημέρα, πάντα με παπί”, μας λέει. Εκείνη την εποχή έκανε την ημέρα κοντά στα 200 χιλιόμετρα, άλλαζε λάδια κάθε δεύτερη βδομάδα.\n“Αργότερα έγινα ταξιτζής και μετά οδηγός φορτηγού, κι όταν με απέλυσαν από την εταιρία μετά από 6 χρόνια συνεργασίας και έμεινα άνεργος, μου ήρθε η ιδέα ενός άτυπου “μοτο-ταξί”, μιας υπηρεσίας που θα έκανε όλες τις μεταφορές πάνω σε δυο τροχούς”.\n“Από φίλους και γνωστούς που ξέρουν τη δουλειά που κάνω και με σύστησαν, έχω μεταφέρει πολλούς ανθρώπους μέσα στην πόλη που είχαν ανάγκη γρήγορης μετακίνησης, ακόμα και διάσημους, ηθοποιούς, γιατρούς και δικηγόρους, ακόμα και έναν αξιωματικό που τον πήγα να παρασημοφορηθεί από τον Πρόεδρο της Δημοκρατίας…”, λέει ο “JimPilot” για να συνεχίσει “… μιλάμε για πολύ κόσμο”.\n“Έχω μια κυρία κοντά στα 65, που για χρόνια είχε συνηθίσει να κάνει τις δουλειές της πάνω σε μηχανάκι με τον άντρα της. Τώρα την μεταφέρω εγώ σε μόνιμη βάση. Δεν μπορεί να μπει σε αυτοκίνητο”.\nΤον JimPilot μπορείτε να τον βρείτε στο: mototaxiathens.blogspot.gr\nkawasaki athlete 125επαγγελματικα παπιαπαπακιπαπι


Fanari Press – Αποκλειστικό! Survivor: Ο πραγματικός λόγος που αποχώρησε η Όλγα Φαρμάκη! Αυτό που δεν είπε στις κάμερες…\nΤο www.clickmag.gr έχει όπως ξέρετε εσωτερική πληροφόρηση και γι’αυτό το λόγο όλοι προσπαθούν να αποσπούν τις πληροφορίες μας με τον γνωστό τρόπο του «Clopy Paste», ωστόσο εσείς που μας ακολουθείτε όλο αυτό το διάστημα το γνωρίζετε. Διαβάστε παρακάτω…\nΕκείνος από την πλευρά του την περίμενε εδώ, καθώς μαζί αποφάσισαν να πάει στον Άγιο Δομίνικο, ωστόσο, δεν θέλησε η Όλγα να μείνει άλλο μακριά του: «Δεν μπορούσε να ρισκάρει αυτή την σχέση! Αφού τραυματίστηκε κιόλας αποφάσισε να γυρίσει! Αν έμενε καιρό στον Άγιο Δομίνικο, όπως ήταν αναμενόμενο μπορεί να χάλαγε αυτό και η Όλγα έχει ταλαιπωρηθεί πολύ! Επομένως τώρα που είναι καλά, και εκείνης της έλειπε πολύ, έπρεπε να μην σκεφτεί τα λεφτά και να επιστρέψει, όπως και το έκανε!», αποκάλυψε στο www.clickmag.gr κοντινό πρόσωπο της fahion Blogger.\n«Όχι δεν συγκατοικούν, μπορεί και να το κάνουν τώρα που θα επιστρέψει! Όλα στην ώρα τους! Προς το παρόν είναι ερωτευμένοι!», καταλήγει στο www.clickmag.gr το ίδιο άτομο.\nThe post Αποκλειστικό! Survivor: Ο πραγματικός λόγος που αποχώρησε η Όλγα Φαρμάκη! Αυτό που δεν είπε στις κάμερες… appeared first on Clickmag.gr.\nΠροηγούμενο ΆρθροWall Street: Έκλεισε με κέρδη Επόμενο ΆρθροΔεν υπάρχει σημαία στο Μικρό Ανθρωποφάγο - Την κατέβασαν από το γιοτ με κατασκόπους που έκοβε βόλτες στην περιοχή!


Ψάχνει για τεχνικό διευθυντή! | PAOKVoice\nΜετά τον αποκλεισμό από τη Σλόβαν, ο Μάριο Μπράνκο κατέθεσε την παραίτησή του στη διάθεση του Ιβάν Σαββίδη.\nΟ μεγαλομέτοχος της ΠΑΕ, αποφάσισε να αφήσει το χρόνο να περάσει έτσι ώστε να καταλαγιάσουν τα πνεύματα μετά το ευρωπαϊκό στραπάτσο που υπέστει ο νταμπλούχος. Ο Πορτογάλος παραμένει για την ώρα στη θέση του χωρίς όμως να υπάρχουν πολλές πιθανότητες να συνεχίσει να βρίσκεται σε αυτό το πόστο και στο μέλλον.\nΟι όποιες επαφές πραγματοποιήθηκαν σήμερα 9/9 με τον Ζήση Βρύζα για τη θέση αυτή έπεσαν στο κενό με αποτέλεσμα ο δικέφαλος να ψάχνει παράλληλα νέο τεχνικό διευθυντή.


Λίγα και καλά...: Ο έρωτας είναι ψύχωση, η αγάπη είναι λογική...\n"Το αίμα κοχλάζει και η καρδιά χτυπάει δυνατά. Κάθε σκέψη στρέφεται γύρω από ένα μοναδικό πρόσωπο, που – φυσικά – είναι το πιο όμορφο και ελκυστικό άτομο σ’ όλο το πλανήτη. Ο ερωτευμένος δεν ζητάει τίποτε άλλο από το να βρίσκεται κοντά σ’ αυτό το ξεχωριστό πλάσμα κάθε στιγμή, όσο πιο πολύ γίνεται. Όταν το αποχωρίζεται, βιώνει μια βαθιά αίσθηση απώλειας και ο χωρισμός τον βυθίζει σε μια κατάμαυρη διάθεση που αγγίζει τα όρια της κατάθλιψης. Ο έρωτας είναι μια υπέροχη εμπειρία, αλλά μπορεί να γίνει και μια εξαιρετικά οδυνηρή διαδικασία, αν δεν υπάρχει ανταπόκριση ή αν το εκλεκτό πρόσωπο θελήσει να διακόψει τη σχέση. Το πάθος όμως δε διαρκεί αιώνια. Υποχωρεί σιγά, σιγά, και όταν ο ερωτοχτυπημένος «συνέρχεται» από την κατάσταση αυτή, που θυμίζει ψυχασθένεια, τα θυελλώδη συναισθήματα κατά κανόνα δίνουν τη θέση τους σε μια βαθύτερη αίσθηση ενότητας – το μονιμότερο συναίσθημα της αγάπης. Τα ερευνητικά δεδομένα αποδεικνύουν ότι οι δύο αυτές καταστάσεις δεν έχουν ιδιαίτερη σχέση μεταξύ τους όσον αφορά την εγκεφαλική χημεία και τις ορμόνες. Μάλιστα, μια πρώτη διαφορά μετριέται σχετικά εύκολα, με μια απλή εξέταση αίματος. Επιπλέον, οι έρευνες δείχνουν ότι ο έρωτας και η αγάπη πηγάζουν από εντελώς διαφορετικά σημεία του εγκεφάλου. Μια παλιά παροιμία λέει: "αν δεν μπορείς να έχεις αυτόν/ην που αγαπάς, αγάπα αυτόν/ην που έχεις". Οι επιστήμονες απέδειξαν ότι πράγματι μαθαίνουμε να αγαπάμε. Γιατί οι ορμόνες μας μπορούν -με λίγη τύχη και με την πάροδο του χρόνου - να μεταμορφώσουν σε ποθητό πρίγκιπα αυτόν που στα μάτια μας αρχικά φαινόταν βάτραχος.\nΟ ερωτευμένος ζει ταυτόχρονα την κόλαση και τον παράδεισο, και δύσκολα συγκεντρώνεται σε πράγματα ασήμαντα, όπως οι πρακτικές ανάγκες και οι καθημερινές υποχρεώσεις. Η διάθεσή του έχει έντονες μεταπτώσεις ανάμεσα στην ευφορία και τη μαύρη κατάθλιψη. Από πολλές απόψεις ο έρωτας είναι πάνω απ' όλα μια τρέλα, ένα είδος μανίας που συνοδεύεται από έμμονες ιδέες και μια στάλα παράνοιας. Αν δεν ξέραμε τι συμβαίνει, θα λέγαμε ότι ο ερωτευμένος πάσχει απο ηπια εγκεφαλική βλάβη. Πράγματι, υπάρχουν τόσες ομοιότητες μεταξύ του έρωτα και του ψυχαναγκασμού, ο οποίος λέγεται και ιδεοληπτική - καταναγκαστική νόσος (OCO), που η ψυχίατρος Donatella Marazziti, του Πανεπιστημίου της Πίζας στην Ιταλία, διερεύνησε το ενδεχόμενο οι δύο καταστάσεις να έχουν κοινή προέλευση. Ο ιδεοληπτικός υποφέρει από έμμονες ιδέες -για παράδειγμα, ότι δεν πρέπει να λερωθεί ή να αρρωστήσει - και στη χειρότερη περίπτωση οι ψυχαναγκαστικές σκέψεις μπορεί να τον οδηγήσουν σε κάποιας μορφής αναπηρία. Οι γιατροί γνωρίζουν ότι στο αίμα των ασθενών με OCO η ορμόνη σεροτονίνη βρίσκεται συχνά σε χαμηλότερα επίπεδα συγκριτικά με τα υγιή άτομα. Η Marazziti ανακάλυψε ότι το ίδιο ισχύει για τους φρεσκοερωτευμένους, στους οποίους το ποσοστό σεροτονίνης είναι μέχρι και 40% χαμηλότερο από το φυσιολογικό - πράγμα παροδικό, όπως αποδείχτηκε από το πείραμα. Τα επίπεδα της ορμόνης αυξάνονται και πάλι, μόλις καταλαγιάσει η θύελλα του πάθους. Σε κανονικές συνθήκες, τα χαμηλά επίπεδα σεροτονίνης θα σήμαιναν πολύ απλά ότι το άτομο πάσχει από κατάθλιψη. Και ο ερωτευμένος όμως διατρέχει τον κίνδυνο να πέσει σε μελαγχολία. Στην περίπτωσή του, ωστόσο, η ελλειψη σεροτονίνης έχει ένα σκοπό: αυξάνει το παθιασμένο ενδιαφέρον του για το εκλεκτό πρόσωπο «της καρδιάς» του. Ο εγκέφαλος επιστρατεύει όλες του τις δυνάμεις και καταστρώνει σχέδια για να κερδίσει το αγαπημένο πρόσωπο - και αυτός ακριβώς είναι ο βασικός στόχος του έρωτα. Μια από τις θετικές «παρενέργειες» του έρωτα είναι η ευφορία που μας πιάνει κατά καιρούς. Η ευφορία αυτή οφείλεται στο ότι ο εγκέφαλος διπλασιάζει σχεδόν την παραγωγή ενός νευροδιαβιβαστή που λέγεται φαινυλαιθυλαμίνη (ΡΕΑ). Η ουσία μοιάζει χημικά με την αμφεταμίνη και επιδρά κι αυτή ως διεγερτικό της διάθεσης. Θεωρείται, ακόμα, ότι η φαινυλαιθυλαμίνη ευθύνεται για το πασίγνωστο «φούντωμα», το κοκκίνισμα των ερωτευμένων. Η ουσία αποτελεί επίσης βασικό συστατικό πολλών παραισθησιογόνων ουσιών, καθώς και της σοκολάτας. Για να φτάσει όμως κανείς σε επίπεδα μέθης ανάλογα με αυτά του έρωτα τρώγοντας σοκολάτες, θα πρέπει να είναι πολύ μεγάλος γλυκατζής, αφού θα χρειαστεί να κατεβάσει 15 ολόκληρα κιλά. Τόσο η σεροτονίνη όσο και η φαινυλαιθυλαµίνη είναι νευροδιαβιβαστές - δηλαδή ουσίες που µεταφέρουν ερεθίσµατα µεταξύ των εγκεφαλικών κυττάρων.\nΌσο κι αν επιµένουν χιλιάδες ερωτικά ποιήµατα και τραγούδια, ο έρωτας δε γεννιέται στην καρδιά. Η σύγχρονη τεχνολογία µάς δίνει τη δυνατότητα να παρακολουθήσουµε τις εγκεφαλικές διεργασίες. Οι µεγάλοι εγκεφαλικοί τοµογράφοι (σαρωτές ΡΕΤ ή SPEG) αποκαλύπτουν την εγκεφαλική δραστηριότητα, ανιχνεύοντας, για παράδειγµα, ποιες περιοχές καταναλώνουν περισσότερο οξυγόνο. Η ανθρωπολόγος Helen Fisher µελετάει τη σεξουαλική ζωή και το µυστήριο της αγάπης εδώ και πάνω από 20 χρόνια. Έχει διερευνήσει τις οικογενειακές σχέσεις και τις στατιστικές των διαζυγίων παγκοσµίως, αλλά τα τελευταία χρόνια δουλεύει στο εργαστήριο µε καινούργιους, προηγµένους τοµογράφους, προκειµένου να µελετήσει τις εγκεφαλικές διεργασίες των ερωτευµένων. Τα αποτελέσµατα των πιο πρόσφατων ερευνών της παρουσιάζονται στο βιβλίο της «Why we love», που κυκλοφόρησε το Φεβρουάριο του 2004. Τοµογραφία ερωτευµένου εγκεφάλου Η Fisher έβαλε αρχικά µια αγγελία στον πίνακα ανακοινώσεων του State University of New York, µε την οποία ζητούσε «τρελά ερωτευµένα» άτοµο. Πολλοί δήλωσαν συµµετοχή, αλλά οι περισσότεροι απορρίφθηκαν στην τελική διαλογή. Οι συµµετέχοντες πέρασαν από ιατρικό έλεγχο, αλλά υποβλήθηκαν και σε ψυχολογική εκτίµηση, για να επιβεβαιωθεί ότι δεν έλεγαν ψέµατα για τον έρωτά τους. Ακόµα, διερευνήθηκε µήπως έπασχαν από κλειστοφοβία, οπότε θα αντιµετώπιζαν πρόβληµα κατά την εξέταση στον τοµογράφο. Η τελευταία προϋπόθεση ήταν να είναι δεξιόχειρες, επειδή στους αριστερόχειρες ορισµένα εγκεφαλικά κέντρα βρίσκονται στο αντίθετο ηµισφαίριο από ό, τι στους δεξιόχειρες. Τέλος, σχηµατίστηκε µια οµάδα 17 αντρών και γυναικών για το πείραµο. Η Fisher ήθελε να συγκρίνει την εγκεφαλική τους δραστηριότητα όταν κοιτούσαν τη φωτογραφία του αγαπηµένου τους και όταν έβλεπαν µια ουδέτερη εικόνα, π.χ. ενός τυχαίου προσώπου. Στο χρόνο που µεσολαβούσε ανάµεσα στις δύο εικόνες, ο υπεύθυνος του πειράµατος πρoσπαθoύσε να στρέψει αλλού την προσοχή τους, γιατί αλλιώς κάποιοι από τους συµµετέχοντες µπορεί να σκέφτονταν ακόµα το αντικείµενο του πόθου τους, όταν κοιτούσαν την αδιάφορη εικόνα. Τους απoσπoύσε, λοιπόν, την προσοχή, θέτοντάς τους ένα αρκετά πολύπλοκο πρόβληµα, ώστε να πρέπει να συγκεντρωθούν για να αντεπεξέλθουν. Συνήθως οι συµµετέχοντες έπρεπε, ξεκινώντας από έναν τυχαίο µεγάλο αριθµό, να µετρήσουν ανάποδα ανά εφτά αριθµούς. Στον εγκέφαλο όλων των συµµετεχόντων παρατηρήθηκαν οι ίδιες αντιδράσεις. Κοντά στο κέντρο του εγκεφάλου, φωτίστηκε ο λεγόµενος κερκοφόρος πυρήνας, µια περιοχή που ανήκει στο πιο πρωτόγονο και εξελικτικά παλαιότερο µέρος του εγκεφάλου, που αποκαλείται επίσης «ερπετοειδής εγκέφαλος». Ο ερπετοειδής εγκέφαλος ευθύνεται για βασικά συναισθήµατα, όπως ο φόβος, αλλά παίζει σηµαντικό ρόλο και στην επεξεργασία των εµπειριών επιτυχίας και επιβράβευσης. Ενεργοποιήθηκε επίσης το διάφραγµα, µια περιοχή βαθιά µέσα στον εγκέφαλο, όπως συµβαίνει και όταν καταναλώνουµε απολαυστικές ουσίες σαν τη σοκολάτα. Τέλος, στα ακόµα βαθύτερα επίπεδα του εγκεφαλικού στελέχους, φωτίστηκε η κοιλιακή οροφιαία περιοχή (VΤA). Και τα τρία αυτά εγκεφαλικά κέντρα συµµετέχουν στο σύστηµα επιβράβευσης του εγκεφάλου, για το οποίο τα νευρικά κύτταρα χρησιµοποιούν το νευροδιαβιβαστή ντοπαµίνη. Η ντοπαµίνη παράγεται στο διάφραγµα και προσλαµβάνεται από άλλα νευρικά κύτταρα, στα οποία προκαλεί ευφoρία, και µεταβιβάζει σήµατα στην καρδιά και το κυκλοφορικό, ώστε να αυξάνονται οι σφυγµοί και η πίεση. Τόσο στα ζώα όσο και στους ανθρώπους, η ντοπαµίνη εκλύεται σαν ένα είδος ανταµοιβής για κάτι που κάναµε καλά. Το ίδιο συµβαίνει όταν τα εξαρτηµένα άτοµα παίρνουν την ουσία στην οποία είναι εθισµένα. Για τον ερωτευµένo, η δράση της ντοπαµίνης είναι η ανταµοιβή του, που έβαλε τα δυνατά του για να κερδίσει τον/την εκλεκτό/ή του. Είναι µια τόσο απολαυστική αίσθηση, που ευχαρίστως συνεχίζει κανείς τη µανιώδη πολιορκία για να πάρει το «βραβείο» του. Η ντοπαµίνη έχει επίσης την παρενέργεια να ενεργοποιεί την παραγωγή της ορµόνης τεστοστερόνης, η οποία διεγείρει το σεξουαλικό ένστικτο. Όµως οι µανίες, οι ψυχαναγκαστικές σκέψεις και η αυξηµένη σεξουαλική ορµή στραγγίζουν την ενέργεια, και για αυτό το λόγο, όπως υποστηρίζουν οι επιστήµονες, οι φρεσκoερωτευµένοι παράγoυν µεγάλη ποσότητα νοραδρεναλίνης. Η νοραδρεναλίνη σχηµατίζεται στον εγκέφαλο, σαν νευροδιαβιβαστής µεταξύ των νευρικών κυττάρων, αλλά και στα επινεφρίδια, απ' όπου µεταφέρεται ως ορµόνη µε το αίµα σε ολόκληρο το σώµα. Η νοραδρεναλίνη εντείνει την προσοχή και προετοιµάζει το σώµα για µάχη, αυξάνοντας την τάση των µυών. Αυξάνει επίσης και τη διανοητική δραστηριότητα και φροντίζει να κινητοποιήσει ενέργεια από τα αποθέµατα λίπους του σώµατος. Μάλιστα, χωρίς τη νοραδρεναλίνη, πολύ λίγοι θα άντεχαν να είναι ερωτευμένoι για περισσότερο από µερικές µέρες.\nΣχεδόν όλοι ξέρουν ότι άλλο πράγµα είναι ο έρωτας και άλλο η αγάπη. Απλά, δεν τα βιώνουµε µε τον ίδιο τρόπο, και µια µατιά στον εγκέφαλο µας εξηγεί γιατί. Οι νευροβιολόγοι Andreas Bartels του γερµανικού Ινστιτούτου Max Planck και Semir Zeki στο University College του Λονδίνου µελέτησαν την εγκεφαλική δραστηριότητα µε την ίδια µέθοδο που εφάρµοσε η Helen Fisher στα πειράµατά της. Εδώ, όµως, όσοι συµµετέχοντες επιλέχτηκαν δεν ανήκαν στους φρεσκοερωτευµένους, αλλά έπρεπε να έχουν ζήσει µε το σύντροφό τους κατά µέσο όρο 2,3 χρόνια. Στον εγκέφαλο αυτών των ατόµων δεν υπάρχει πλέον κάποια αυξηµένη δραστηριότητα στο σύστηµα της ντοπαµίνης, και γι' αυτό τα συναισθήµατα δεν είναι πια εξίσου ισχυρά. Άλλες είναι οι περιοχές που φωτίζονται στις απεικονίσεις. Παρ' όλο που οι περιοχές αυτές δεν έχουν ακόµα χαρτογραφηθεί πλήρως, οι επιστήµονες θεωρούν ότι σχετίζονται µε την ανάλυση και την επεξεργασία των συναισθηµάτων, µε τη µνήµη και τη συνειδητοποίηση των συναισθηµάτων µας, αλλά και την κατανόηση των συναισθηµάτων του άλλου. Σε γενικές γραµµές πρόκειται για κέντρα πλησιέστερα στον εγκεφαλικό φλοιό, όπου συµβαίνουν οι υψηλότερες διανοητικές µας διαδικασίες, η σκέψη. Γι' αυτό, όλα δείχνουν ότι η αγάπη τελικά είναι µια συναισθηµατική κατάσταση µεγαλύτερης σωφροσύνης, που την έχουµε επεξεργαστεί µε τη λογική, σε αντίθεση µε την τρέλα και τα ανεξέλεγκτα συναισθήµατα του έρωτα. Μα και ο στόχος των δύο καταστάσεων είναι εντελώς διαφορετικός, από την άποψη της φύσης. Ο στόχος του έρωτα είναι να δηµιουργεί σχέση µεταξύ άγνωστων ατόµων µε προορισµό τη συνoυσία. Τα ισχυρά συναισθήµατα διαρκείας, αντιθέτως, έχουν αντικειµενικό σκοπό να προετοιµάσουν το έδαφος για µια κοινή ζωή, µε φροντίδα παιδιών και κοινές ευθύνες. Εδώ δικαιώνεται η πιο «ειρηνική» αγάπη. Όταν οι επιστήµονες αναλύουν δείγµατα αίµατος ανθρώπων µε µακροχρόνιες σχέσεις, βρίσκουν σ' αυτά ορµόνες διαφορετικές από ό,τι στο αίµα των φρεσκοερωτευµένων. Σε όσους αγαπούν, η ορµόνη "της συνουσίας", η ωκυτοκίνη, απελευθερώνεται σε ιδιαίτερα µεγάλη δόση κατά τον οργασµό και προκαλεί συσπάσεις στον κόλπο της γυναίκας και στο σπερµατικό πόρο και τον ουρητήρα του άντρα. Συµβάλλει στη χαλάρωση και την ευεξία µετά το σεξ, καθώς τα αµοιβαία χάδια φροντίζουν για την παραγωγή της. Κατά τη συνουσία η ορµονική παραγωγή του άντρα και της γυναίκας συγxρoνίζονται για λίγο, και τα συναισθήµατα αγάπης ανταποδίδονται. Και οι µητέρες που θηλάζουν τα µωρά τους γνωρίζouν την επιδραση της ωκυτοκίνης, που ευθύνεται για τη βαθιά αίσθηση σύνδεσης και αγάπης που µπορεί να νιώσει η µητέρα, όταν το παιδί της ρουφάει από τη θηλή. Κατά πάσα πιθανότητα και η ορµόνη βασοπρεσσίνη παίζει σηµαντικό ρόλο στη σύνδεση του ζευγαριού. Από πειράµατα σε ζώα γνωρίζουµε ότι είναι δυνατή η δηµιουργία µονογαµικών «συζύγων», που συµµετέχoυν στη φροντιδα των µικρών, σε είδη που τα αρσενικά τους κανονικά δε δείχνουν κανένα τέτοιο ενδιαφέρον. Αυτό επιτυγxάνεται µε την ευαισθητοποίηση των αδιάφορων αρσενικών στη βασοπρεσσίνη. Στον αντίποδα, ο πιο αφοσιωµένος σύζυγος θα µετατραπεί σε άπιστο δον Ζουάν, αν αλλάξουν τα γονίδιά του, ώστε τα νευρικά του κύταρα να µην είναι πια ευαίσθητα σε αυτή την ορµόνη.\nΤο σώµα επιστρατεύει τις διάφορες ορµόνες στις κατάλληλες περιστάσεις, όπως στη συνoυσία, πράγμα που σημαίνει ότι κατά πάσα πιθανότητα μπορούμε να μάθουμε να αγαπάμε. Αυτής της άποψης είναι και η Helen Fisher, που υποστηρίζει ότι κανένας νόμος της φύσης δεν ορίζει ότι πρέπει πρώτα να ερωτευτείς κάποιον για να μπορείς να ζήσεις μαζί του όλη σου τη ζωή. Κατά τη διάρκεια της γενετήσιας πράξης και μετά από αυτήν, αυξάνεται η παραγωγή τεστοστερόνης, η οποία πυροδοτεί την παραγωγή της ντοπαμίνης, της ορμόνης του έρωτα. Η ωκυτοκίνη, που εκκρίνεται με τον οργασμό, αυξάνει την ευεξία που προκαλούν τα χάδια και συσφίγγει περισσότερο το δεσμό του ζευγαριoύ. Με τον καιρό, καλλιεργείται ένας αμοιβαίος σεβασμός και η αίσθηση ότι ο ένας βασίζεται στον άλλον. Πράγμα ενδιαφέρον, αν αναλογιστούμε ότι η πλειοψηφία, ίσως, των συντροφικών σχέσεων στον κόσμο συνάπτονται ερήμην του έρωτα. Ακόμα κι αν αυτό δεν ισχύει σε όλες τις περιπτώσεις, πολλά από αυτά τα ζευγάρια δηλώνοuν ότι αγαπιούνται και ότι το συναίσθημα δυναμώνει με τον καιρό. Στο Δυτικό κόσμο, αντίθετα, καλλιεργούμε το ιδεώδες του έρωτα ως κριτήριο επιλογής συντρόφου. Ωστόσο, πολλοί αντιμετωπίζουν προβλήματα μετά από λiγα χρόνια συμβίωσης, συχνά εξαιτίας της ελλειψης σεξουαλικής διάθεσης. Ο θυελλώδης έρωτας έχει περάσει προ πολλού, και η καθημερινότητα φαντάζει γκρίζα και πεζή. Οι επιστήμονες δεν ξέρουν γιατί ακριβώς συμβαίνει αυτό. Κανονικά οι ορμόνες της αγάπης θα έπρεπε να λειτουργούν ακόμα, αλλά ίσως παράγονται μικρότερες ποσότητες ωκυτοκίνης και βασοπρεσσίνης, ή μπορεί το σώμα να εθίζεται σιγά σιγά στην υψηλή συγκεντρωσή τoυς. Μια σχέση που παραπαίει μπορεί να σωθεί με την ειδική συμβουλευτική παρέμβαση, αλλά οι τελευταίες έρευνες δείχνουν ότι ίσως υπάρχει και άλλη λύση: δηλαδή, το ζευγάρι να φροντίσει να κάνει έρωτα όσο πιο συχνά μπορεί, με την ελπiδα να πάρει την αυξημένη δόση ορμονών που του χρειάζεται. Για τη γυναίκα η συνουσία έχει ένα πρόσθετο όφελος. Το σπέρμα είναι αποδεδειγμένα ένα ορμονικό ερωτικό ελιξίριο. Ταυτόχρονα με τα εκατομμύρια σπερματοζωάρια, στον κόλπο εκτοξεύονται τεστοστερόνη, ντοπαμίνη, νοραδρεναλίνη, διάφορα οιστρογόνα, ωκυτοκίνη και βασοπρεσσίνη. Αυτό το «κοκτέιλ» περιέχει ορμόνες που αντιπροσωπεύουν όλο το φάσμα των συναισθημάτων, από το ρομαντικό έρωτα (ντοπαμίνη και νοραδρεναλίνη), μέσω της σεξουαλικής παρόρμησης (οιστρογόνα και τεστοστερόνη) στην αμοιβαία δέσμευση (ωκυτοκίνη και βασοπρεσσίνη). Οι ορμόνες περνούν στο αίμα μέσα από το βλεννογόνο του κόλπου. Κάποιες από τις oυσίες δεν φτάνoυν κατευθείαν στα ευαίσθητα εγκεφαλικά κύτταρα, όμως δεν παύουν να επηρεάζουν άλλα κύτταρα του σώματας και εμμέσως και τον εγκέφαλο, μέσα από τις περίπλοκες οδούς επικοινωνίας των ορμονών. Το σπέρμα περιέχει επιπλέον και τις β-ενδορφίνες, που πηγαίνουν κατευθείαν στα εγκεφαλικά κύτταρα, όπου μειώνουν το άγχος και αυξάνουν την ηδονή και τη χαλάρωση.\nΠΡΟΣΦΑΤΑ ΑΚΟΥΣΑ ΣΙΟ ΡΑΔΙΟΦΩΝΟ ΚΑΤΙ ΠΟΛΥ ΕΥΣΤΟΧΟ ΚΑΙ ΤΟ ΥΙΟΘΕΤΗΣΑ.Ο ΕΡΩΤΑΣ ΔΙΔΕΤΑΙ ΠΡΟΙΚΑ ΑΠΟ ΤΟ ΘΕΟ ΣΤΟ ΖΕΥΓΑΡΙ.ΑΝ ΤΟ ΖΕΥΓΑΡΙ ΟΜΩΣ ΔΕΝ ΚΑΛΛΙΕΡΓΗΣΕΙ ΤΟΝ ΕΡΩΤΑ-ΚΑΡΠΟΣ ΤΟΥ ΟΠΟΙΟΥ ΕΙΝΑΙ Η ΑΓΑΠΗ-ΜΙΑ ΜΕΡΑ ΘΑ ΤΕΛΕΙΩΣΕΙ!ΠΡΕΠΕΙ ΛΟΙΠΟΝ ΤΑ ΑΝΔΡΟΓΥΝΑ ΝΑ ΕΡΓΑΖΟΝΤΑΙ ΠΑΝΩ ΣΤΗΝ ΑΓΑΠΗ,ΝΑ ΕΠΕΝΔΥΟΥΝ Σ' ΑΥΤΗΝ,ΓΙΑ ΝΑ ΕΧΟΥΝ ΚΑΛΗ ΣΥΝΤΑΞΗ!!!!\n30 Οκτωβρίου 2008 - 10:13 μ.μ.


Οι ασκήσεις ενδυνάμωσης χωρίς βάρη που θα κάνεις οπουδήποτε...\nΓΡΑΦΕΙ: ΕΥΜΟΡΦΙΑ ΣΑΒΒΑΙΔΗ 28-07-2020\nΤίποτα! Αυτό είναι το ζητούμενο. Κύκλος 3: Ολοκλήρωσε το πρόγραμμα δυναμικά και δείξε στο σώμα σου ποιος έχει τον πρώτο λόγο με αυτές τις ασκήσεις, που θα κάνουν τους μυς να τρέμουν – αυτό που χρειάζεσαι!\nΣτάσου όρθια με τα πόδια ελαφρώς ανοιχτά και στη συνέχεια σκύψε μπροστά και ακούμπησε τα χέρια στο έδαφος, ανοιχτά στο πλάτος των ώμος, περίπου 1 μέτρο πιο μπροστά από τα δάχτυλα των ποδιών. Ανασήκωσε τους γοφούς σχηματίζοντας ένα ανάποδο "V" και κοίταξε τις παλάμες σου. Κράτα την πλάτη ίσια και τις φτέρνες στο έδαφος (ή όσο πιο χαμηλά μπορείς) (Α). Λύγισε τους αγκώνες και χαμήλωσε το πρόσωπο προς το έδαφος (Β). Πίεσε προς τα πάνω και επανάλαβε. 30: Τα δευτερόλεπτα που πρέπει να διατηρήσεις τη θέση κάμψης για να ελέγξεις τη δύναμη του μέσου κορμού σου. Ισορρόπησε πάνω στις παλάμες και στα δάχτυλα των ποδιών, με τα γόνατα σηκωμένα από το έδαφος, και διατήρησε τη στάση όσο περισσότερο μπορείς. Προσπάθησε να κρατηθείς για 30 δευτερόλεπτα και αύξησε σταδιακά το διάστημα αυτό σε 1 λεπτό ή παραπάνω. Εάν στην αρχή μπορείς να κρατηθείς μόνο για λίγα δευτερόλεπτα, μην ανησυχείς. Απλώς πρόσθετε 5 επιπλέον δευτερόλεπτα κάθε φορά. Δες τις υπόλοιπες ασκήσεις εδώ κι εδώ!


1909 Κυκλοφορεί το πρώτο φύλλο της εβδομαδιαίας εφημερίδας «Ριζοσπάστης», με διευθυντή τον Γεώργιο Φιλάρετο. Η νέα εφημερίδα, που είναι όργανο του Ριζοσπαστικού Συνδέσμου, προπαγανδίζει την ανάγκη για σοβαρή λαϊκή δράση κατά της μοναρχίας και την εξυγίανση του δημόσιου βίου της χώρας. Η έκδοσή της σταματά το 1911, για να επανεκδοθεί το 1917 από τον Γιάννη Πετσόπουλο ως «εφημερίδα δημοκρατικών αρχών». Το Μάη του 1919, ο Πετσόπουλος γίνεται μέλος του ΣΕΚΕ και στις 15 Σεπτέμβρη 1919 ο υπότιτλος της εφημερίδας αλλάζει σε «Εφημερίς σοσιαλιστική». Τον Απρίλη του 1920 το 2ο Συνέδριο του ΣΕΚΕ αποφασίζει να θέσει τον «Ριζοσπάστη» υπό τον έλεγχο της Κεντρικής Επιτροπής, γεγονός που επισημοποιείται στις 2 Ιούνη 1920, όταν στην προμετωπίδα της εφημερίδας προστίθεται η ένδειξη «Υπό τον πολιτικόν έλεγχον της Κεντρικής Επιτροπής του Σοσιαλιστικού Εργατικού Κόμματος». Τελικά, τον Ιούλη του 1921, ο Πετσόπουλος θα παραδώσει οριστικά την ιδιοκτησία της εφημερίδας στο Κόμμα, κι έτσι από την 1η Αυγούστου 1921 ο «Ριζοσπάστης» εκδίδεται ως «Επίσημον Οργανον του Σοσιαλιστικού Εργατικού (Κομμουνιστικού) Κόμματος και της Γενικής Συνομοσπονδίας των Εργατών της Ελλάδος».\n1939 Το νησί (και η ναυτική βάση) της Μινόρκα παραδίνεται στις δυνάμεις του Φράνκο με τη «διαμεσολάβηση» των Βρετανών, οι οποίοι υποτίθεται πως κρατούσαν ουδέτερη στάση στον Ισπανικό Εμφύλιο Πόλεμο (η παράδοση του νησιού έγινε στο βρετανικό πλοίο HMS Devonshire).\n1948 Τμήματα του Αρχηγείου Κεντρικής Μακεδονίας του ΔΣΕ διεισδύουν στην περιοχή της Θεσσαλονίκης και ρίχνουν 150 βλήματα στο κέντρο της πόλης.\n1971 Μεγάλος σεισμός, ισχύος 7 Ρίχτερ, πλήττει την περιοχή του Λος Αντζελες, προκαλώντας 65 θανάτους.\n1978 Ο Τζίμι Κάρτερ παρεμβαίνει προσωπικά, καθώς η, για 72η μέρα, συνεχιζόμενη απεργία των ανθρακωρύχων τείνει να παραλύσει τη χώρα. Στις 25 του Μάρτη 1978 οι ανθρακωρύχοι πετυχαίνουν μεγάλη νίκη. Τερματίζουν την απεργία τους, που διήρκεσε 110 μέρες, και επιστρέφουν στην εργασία τους, έχοντας πετύχει την υπογραφή τριετών Συμβάσεων Εργασίας, οι οποίες προβλέπουν αύξηση στο μέσο ωρομίσθιό τους κατά 30%.


Λαθροχειρίες, υποκρισίες και ψέματα - Απόψεις - Νέα Κρήτη\nΤώρα διαβάζετε: Λαθροχειρίες, υποκρισίες και ψέματα\nΛαθροχειρίες, υποκρισίες και ψέματα\nΣτις 16 Ιουλίου 2015, στην «Εφημερίδα της Κυβερνήσεως της Ελληνικής Δημοκρατίας» στο φύλλο 80Α' δημοσιεύθηκε ο Νόμος 4334 με τον τίτλο «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ.)». Τέτοιος νόμος με τέτοιο τίτλο δεν ψηφίστηκε ποτέ από την Ολομέλεια της Βουλής των Ελλήνων. Ό,τι ακολουθεί στην «Εφημερίδα της Κυβερνήσεως» (μετά τον τίτλο του νομοσχεδίου) δεν ανταποκρίνεται πλήρως στο κείμενο που αποδέχτηκε η Ελληνική Βουλή εκείνες τις δραματικές πρωινές ώρες της 16ης Ιουλίου 2015.\nΘα το διατυπώσω σχεδόν τηλεγραφικά. Άλλος νόμος (σε τίτλο και περιεχόμενο) κατατέθηκε στη Βουλή και εισήχθη στις διαρκείς επιτροπές. Με άλλον τίτλο, πολύ διευρυμένο, και άλλο περιεχόμενο, πολύ περιορισμένο, εισήχθη στην Ολομέλεια. Σ' αυτόν τοποθετήθηκαν οι 300. Για την ακρίβεια, οι 299. Και άλλος είναι ο τίτλος και το κείμενο του νόμου που δημοσιεύτηκε στην επίσημη «Εφημερίδα της Κυβερνήσεως της Ελληνικής Δημοκρατίας».\nΝα τα πάρουμε τα πράγματα με τη σειρά. Στις 14 Ιουλίου 2015, τις βραδινές ώρες της Τρίτης, κατατέθηκε από την κυβέρνηση στη Βουλή το νομοσχέδιο «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ.)». Το σχέδιο νόμου συνόδεψε η προβλεπόμενη από το Σύνταγμα Αιτιολογική Έκθεση. Η προβλεπόμενη από το Σύνταγμα Έκθεση του Γενικού Λογιστηρίου του Κράτους. Η προβλεπόμενη από το Σύνταγμα Ειδική Έκθεση του αρμόδιου υπουργού.\nΜε την κατάθεση του νομοσχεδίου η κυβέρνηση ζήτησε να χαρακτηριστεί ως κατεπείγον και να ακολουθηθεί από τη Βουλή η σχετική κατεπείγουσα διαδικασία. Το νομοσχέδιο περιείχε δύο άρθρα. Το πρώτο άρθρο αφορούσε την κύρωση της απόφασης της Συνόδου Κορυφής της 12ης Ιουλίου 2015. Το δεύτερο άρθρο ρύθμιζε θέματα αρμοδιότητας του υπουργείου Οικονομικών (αυξήσεις συντελεστών ΦΠΑ, επιβολή έκτακτης εισφοράς, ζητήματα λειτουργίας της ΕΛΣΤΑΤ, κατάργηση πρόωρων συντάξεων κ.λπ.).\nΣτις 15 Ιουλίου 2015, ημέρα Τετάρτη, 10:00 το πρωί, το νομοσχέδιο υποβλήθηκε για επεξεργασία στις τέσσερις συναρμόδιες διαρκείς επιτροπές της Βουλής. Τα κόμματα, οι υπουργοί, οι εισηγητές και οι ειδικοί αγορητές των κομμάτων τοποθετήθηκαν, μάλλον, με γενικά κριτήρια και θέσεις. Ο χρόνος ήταν πολύ περιορισμένος.\nΟ υπουργός Οικονομικών, Ευκλείδης Τσακαλώτος, με μισόλογα προανήγγειλε τη διαγραφή του πρώτου άρθρου για την κύρωση της Απόφασης της Συνόδου Κορυφής, με την αιτιολογία ότι πρόκειται για «ανακοίνωση». Πλην, όμως, έσπευσε να δηλώσει ότι με αυτήν την «ανακοίνωση» ανέλαβαν οι εταίροι μας δεσμευτικές, νομικά και πολιτικά, υποχρεώσεις. Προφανώς η διαγραφή ήταν απαίτηση των ΑΝ.ΕΛ., που τρόμαξαν μπροστά στο περιεχόμενό της. Ήταν το Μνημόνιο Νο3.\nΣτις 15 Ιουλίου 2015, ημέρα Τετάρτη, στις 21:00 το βράδυ, δημοσιεύθηκε η συμπληρωματική ημερήσια διάταξη της Ολομέλειας της Βουλής. Με τον αρχικό τίτλο του νομοσχεδίου. Πλην όμως ο τίτλος του νομοσχεδίου, όπως αυτό διανεμήθηκε στους βουλευτές, είχε εμπλουτιστεί.\nΠροσέθεσαν στον αρχικό τίτλο τον τίτλο του άρθρου 2: «Ρυθμίσεις θεμάτων αρμοδιότητας του υπουργείου Οικονομικών». Το πιο σημαντικό, όμως, είναι ότι από το κείμενο του νομοσχεδίου είχε αφαιρεθεί το άρθρο 1 (κύρωση της απόφασης της Συνόδου Κορυφής). Και οι ποινικοδικονομικές διατάξεις, γιατί έγκαιρα η Επιστημονική Υπηρεσία της Βουλής είχε επισημάνει την αντισυνταγματικότητά τους και διάφορες χονδροειδείς ατέλειές τους.\nΔεν περιέγραφαν το ποινικό αδίκημα και δεν προέβλεπαν ποινή. Οι βουλευτές κλήθηκαν και απάντησαν με «ναι» ή «όχι» ή «παρών» στο νομοσχέδιο με τον αρχικό του τίτλο και για ένα μόνο άρθρο. Τη φοροκαταιγίδα του υπουργείου Οικονομικών.\nΔε γνωρίζουμε πώς υποβλήθηκε το πρακτικό της Βουλής στον πρόεδρο της Δημοκρατίας. Πάντως, εκείνος άσκησε την εκ του Συντάγματος αρμοδιότητά του για την κύρωση του νόμου που ψήφισε η Βουλή με έναν τρίτο τίτλο!! «Ρυθμίσεις θεμάτων αρμοδιότητας του υπουργείου Οικονομικών». Ο αρχικός τίτλος του νομοσχεδίου είχε εγκαταλειφθεί.\nΤο νομοσχέδιο εισήχθη με τον τίτλο «Επείγουσες ρυθμίσεις για τη διαπραγμάτευση και σύναψη συμφωνίας με τον Ευρωπαϊκό Μηχανισμό Στήριξης (Ε.Μ.Σ.)». Με περιεχόμενο την κύρωση της Απόφασης της Συνόδου Κορυφής, καθώς και τη σύναψη μέτρων φορολογικού και συνταξιοδοτικού περιεχομένου σε εκτέλεση της Απόφασης της Συνόδου Κορυφής.\nΤελικά, δημοσιεύθηκε νόμος με άλλο τίτλο: «Ρυθμίσεις θεμάτων αρμοδιότητας του υπουργείου Οικονομικών». Και με μερικά από τα μέτρα που είχαν συμφωνηθεί. Και με την Απόφαση της Συνόδου Κορυφής, στις πρώτες σελίδες της Εφημερίδας της Κυβερνήσεως, έξω όμως από το περιεχόμενο του νόμου, που κύρωσε ο πρόεδρος της Δημοκρατίας. Περίπου ως μια είδηση, που απλώς δημοσιεύθηκε στην Εφημερίδα της Κυβερνήσεως. Χωρίς να ξέρουμε ποιος έδωσε την εντολή. Χωρίς την κάλυψη της ψήφου της Βουλής.\nΗ κυβερνητική πλειοψηφία δε θέλησε να αναγνωρίσει στην εσωτερική έννομη τάξη μια πολιτική απόφαση που έτσι ή αλλιώς τη δεσμεύει. Πολιτικά και νομικά. Δε θέλησε καν να τη συζητήσει. Δεν τη συνέφερε η καταιγιστική δημοσιότητα που προσφέρουν οι συζητήσεις στην Ολομέλεια της Βουλής.\nΤο γιατί της ιστορίας\nΤο επόμενο ερώτημα είναι γιατί; Και ποια είναι η απάντηση; Η ιστορική απόφαση της Συνόδου Κορυφής της 12ης Ιουλίου 2015 εμπεριέχει δραματικές εκτιμήσεις των 19 ευρωπαϊκών κρατών, που συμμετέχουν στην Ευρωζώνη (και η Κύπρος! και η ίδια η Ελλάδα!) και αμοιβαίες δεσμεύσεις και σκληρές υποχρεώσεις τόσο των άλλων ευρωπαϊκών κρατών όσο και της Ελλάδας. Αυτό το τελευταίο μας ενδιαφέρει.\nΗ Ευρώπη δεν εμπιστεύεται την Ελλάδα. Δεν τη θεωρεί αξιόπιστη. Η όποια εμπιστοσύνη κατέρρευσε από υπαιτιότητα της Ελλάδας τους τελευταίους δώδεκα μήνες. Δηλαδή με ευθύνη του Αντώνη Σαμαρά το πρώτο εξάμηνο. Και ευθύνη του Αλέξη Τσίπρα το δεύτερο εξάμηνο. Για την επανοικοδόμηση της εμπιστοσύνης απαιτείται η Ελλάδα να ψηφίσει και να εφαρμόσει σκληρά κυρίως φορολογικά μέτρα. Αλλά και μέτρα κατάργησης των πρόωρων συντάξεων. Και πολλά άλλα.\nΗ δεύτερη σημαντική διαπίστωση και προειδοποίηση είναι: ο κίνδυνος από την ενδεχόμενη αποτυχία των διαπραγματεύσεων στο άμεσο μέλλον μετακυλίεται αποκλειστικά στους ώμους της Ελλάδας.\nΤα μέτρα είναι πάρα πολλά. Ξεκινήσαμε με το ένα με ενάμισι δισεκατομμύριο ευρώ του e-mail Χαρδούβελη. Για να σκαρφαλώσουμε στα οκτώ με οκτώμισι δισ. ευρώ των προτάσεων της κυβέρνησης του Αλέξη Τσίπρα πριν από το δημοψήφισμα. Και να εκτοξευθούν σε δυσθεώρητα, ακόμα και σήμερα, ύψη. Μέχρι σήμερα δεν μπορούμε να υπολογίσουμε καν το μέγεθός τους.\nΤα μέτρα δεν περιορίζονται μόνο σε μια πρωτόγνωρη φορολογική καταιγίδα. Καλύπτουν όλα τα ζητήματα για τα οποία οι διάφοροι κορυφαίοι υπουργοί του Αλέξη Τσίπρα είχαν τραβήξει με «αξιοπρέπεια και εθνική περηφάνια» απαράβατες «κόκκινες γραμμές». Ιδιωτικοποιήσεις; Όλες οι λεπτομέρειες των σχετικών διαγωνισμών μέσα στο ίδιο το περιεχόμενο της Απόφασης της Συνόδου Κορυφής.\nΗ Ελληνική Κυβέρνηση δε θα έχει το δικαίωμα να αλλάξει ούτε μία διάταξη από την προκήρυξη των ιδιωτικοποιήσεων. Η Ελληνική Κυβέρνηση δεν έχει το δικαίωμα να διαπραγματευθεί ούτε έναν όρο από την προκήρυξη. Η Ελληνική Κυβέρνηση δε θα μπορέσει να μεταθέσει, έστω και για λίγες ημέρες, την ημέρα διεξαγωγής του διαγωνισμού. Όλα αυτά με την υπογραφή του Αλέξη Τσίπρα.\nΗ Απόφαση της Συνόδου Κορυφής εμπεριέχει και άλλες ρυθμίσεις που μοιάζει να είναι κυρωτικές ή/και τιμωρητικές εις βάρος της Ελληνικής Κυβέρνησης. Η Ελληνική Κυβέρνηση ανέλαβε την υποχρέωση να πάρει πίσω όλα τα νομοσχέδια, εκτός από εκείνο της ανθρωπιστικής βοήθειας.\nΚαι εάν αυτό αποδεικνυόταν πρακτικά ή νομικά αδύνατο ή ιδιαιτέρως δυσχερές, τότε ο Αλέξης Τσίπρας ανέλαβε την υποχρέωση να πάρει ισοδύναμα μέτρα. Πολύ απλά. Για όλα τα ρουσφέτια του Γιώργου Κατρούγκαλου και του επικοινωνιακού επιτελείου της κυβέρνησης δε θα προσλάβουμε στο άμεσο μέλλον ιατρικό και νοσηλευτικό προσωπικό.\nΚαι όσον αφορά τις ρυθμίσεις για τις επικουρικές συντάξεις (η διαβόητη μηδενική ρήτρα!), η αναστολή των σχετικών διατάξεων μέχρι τέλος Οκτωβρίου 2015 δε θα αποτρέψει τη ραγδαία μείωσή τους.\nΤο πιο οδυνηρό μέτρο. Η ταπείνωση της Εθνικής μας κυριαρχίας!\nΤο πιο κορυφαίο, όμως, μέτρο παραμένει η ίδρυση του Ταμείου, στο οποίο θα μεταβιβαστούν τα πιο «πολύτιμα» περιουσιακά στοιχεία του Ελληνικού Δημοσίου. Τι θεωρήθηκε μεγάλη διαπραγματευτική επιτυχία του Αλέξη Τσίπρα; Το Ταμείο αυτό δε θα έχει έδρα στο Λουξεμβούργο, αλλά στην Ελλάδα.\nΔεν πρέπει να υπάρχει σύγχυση στο θέμα αυτό. Ποια είναι τα «πολύτιμα» περιουσιακά στοιχεία του Ελληνικού Δημοσίου; Δεν είναι τα σπίτια μας. Ακόμα και εάν έχουν κατασχεθεί από τις τράπεζες. Ούτε τα χωράφια μας. Είναι οι μετοχές του Δημοσίου στις μεγαλύτερες επιχειρήσεις της χώρας. Στις τράπεζες! Στις τρεις από τις τέσσερις συστημικές τράπεζες. Το Ελληνικό Δημόσιο έχει σ' αυτές πλειοψηφικό πακέτο. Στον ΟΤΕ. Στη ΔΕΗ. Στο Διεθνές Αεροδρόμιο της Αθήνας.\nΟ κατάλογος είναι μακρύς. Και πονάει πιο πολύ από τη φορολογική καταιγίδα. Επιπρόσθετα πρέπει να είμαστε ειλικρινείς και έντιμοι ιστορικά. Το Φλεβάρη του 2011 ο Ιρλανδός Declan Costello, μέλος της τρόικας, πρότεινε δημόσια στην κυβέρνηση του Γ. Παπανδρέου τη δημιουργία ενός αντίστοιχου Ταμείου.\nΜόνο που τότε το Δημόσιο δεν είχε πλειοψηφικά πακέτα στις τράπεζες. Όλοι εξέλαβαν την πρότασή του ως πρόταση μεταβίβασης της ακίνητης περιουσίας του Δημοσίου. Η πρόταση του Costello απορρίφθηκε με οργή από την κυβέρνηση του Γ. Παπανδρέου. Και ο Declan Costello κηρύχθηκε περίπου ως πρόσωπο «εχθρικό» (persona non grata).\nΟι «κόκκινες γραμμές» που κατέρρευσαν\nΚαι ας έρθουμε σε ένα σημείο και στις ρυθμίσεις που η διαχείρισή τους ερμηνεύει τις περιπέτειες του τίτλου και του περιεχομένου του πρόσφατου νομοσχεδίου, όπως αυτές τις περιγράψαμε παραπάνω. Ο πρόεδρος των ΑΝ.ΕΛ. είχε τραβήξει και εκείνος τις «κόκκινες γραμμές» του. Η πιο γνωστή; Να εξαιρεθούν τα νησιά του Αιγαίου Πελάγους από τον ενιαίο φορολογικό συντελεστή για το ΦΠΑ.\nΗ άρνηση των δανειστών να αποδεχτούν εκείνες τις κόκκινες γραμμές του προκάλεσαν την αποχώρηση του Αλέξη Τσίπρα από τις διαπραγματεύσεις και το καταστρεπτικό για τη διαπραγμάτευση, που επαναλήφθηκε, δημοψήφισμα. Τελικά δεν κρατήθηκε ούτε μια «κόκκινη γραμμή».\nΈνα νέο Μνημόνιο. Το τρίτο!\nΑρκετά στελέχη της κυβέρνησης (όχι μόνον οι ΑΝ.ΕΛ., ούτε μόνο η «Αριστερή Πλατφόρμα») δεν άντεχαν να βάλουν τη δική τους υπογραφή και τη δική τους ψήφο κάτω από την Απόφαση της Συνόδου Κορυφής, που προηγουμένως είχε υπογράψει ο Αλέξης Τσίπρας. Δεν άντεχαν τα μέτρα που είχαν συμπεριληφθεί σ' αυτήν.\nΚυρίως, όμως, δεν άντεχαν τη λέξη «Μνημόνιο», που εμπεριέχεται στο ίδιο κείμενο. Οι 19 αρχηγοί κρατών (και ο Αλέξης Τσίπρας) προαναγγέλλουν την άμεση υπογραφή του τρίτου «Μνημονίου», εφόσον προηγουμένως έχουμε ψηφίσει και εφαρμόσει ουσιαστικά τα μέτρα. Όχι μόνο αυτά που ψηφίσαμε την προηγούμενη Πέμπτη και θα ψηφίσουμε την ερχόμενη Τετάρτη, αλλά και άλλα. Όσα θα προκύψουν από τις διαπραγματεύσεις που ξεκινούν σήμερα και θα γίνονται, μέρα με τη μέρα, πιο σκληρά.\nΌλα αυτά εξηγούν τα παιχνίδια, τους ακροβατισμούς και τις παλινδρομήσεις με τους τίτλους και το περιεχόμενο του πρόσφατου νομοσχεδίου. Δικαιολογημένα αναρωτιόμαστε. Έχει ο πρωθυπουργός της χώρας συνεκτιμήσει τους κινδύνους που προκαλεί αυτού του είδους ο τυχοδιωκτισμός;\nΜια απόπειρα ιστορικού απολογισμού\nΤι μένει από όλα αυτά; Ποια κεφάλαια προστίθενται στην ιστορία μας; Ποια αφετηρία χαράξαμε για το μέλλον μας; Πού βρισκόμαστε και πού πάμε;\nΔε θα αναφερθώ στις δεσμεύσεις, φανερές ή κρυφές, που ανέλαβε ο Αλέξης Τσίπρας και οι λοιποί ηγέτες των κομμάτων του ευρωπαϊκού προσανατολισμού. Όλες αυτές πολύ εύκολα, όπως αποδεικνύεται, μπορεί να παραβιαστούν ή να καταρρεύσουν.\nΌσο πιο απλό είναι το ερώτημα, τόσο πιο καθαρές είναι οι εκτιμήσεις μας.\nΌλα αυτά που μας συνέβησαν, όλα αυτά που συναποφασίσαμε ή αποδεχτήκαμε, μπορεί να συμβάλλουν στην τελεσίδικη ένταξή μας στο μεγάλο πλειοψηφικό ρεύμα της θεσμικά οργανωμένης Ευρώπης.\nΠώς θα το κατορθώσουμε; Και με το ΣΥΡΙΖΑ. Ή τουλάχιστον με τη μεγαλύτερη εκλογική του βάση. Με μία όμως προϋπόθεση. Αφού εγκαταλείψει τους τυχοδιωκτισμούς των προηγούμενων μηνών. Αφού απαρνηθεί τις λαθροχειρίες, υποκρισίες και τα κούφια ψέματα των τελευταίων ημερών. Τότε θα τα καταφέρουμε.\nΥπάρχει, όμως, και μια άλλη ανάγνωση όλων αυτών των γεγονότων. Να κουραστεί ο Ελληνικός λαός από όλα αυτά. Και να αποδεχτεί μοιρολατρικά και το χειρότερο σενάριο. Οι δημοσκοπικές επιδόσεις ανατρέπονται πολύ εύκολα. Αυτό, όμως, συνιστά έναν εφιάλτη.


ΦΩΤΙΟΣ ΓΑΛΟΓΑΥΡΟΣ: "ΗΠΙΟΝΗ"μία ελληνική εφαρμογή ικανή να διαχειριστεί κάθε είδους ανθρώπινο σωματικό και ψυχολογικό πόνο\n"ΗΠΙΟΝΗ"μία ελληνική εφαρμογή ικανή να διαχειριστεί κάθε είδους ανθρώπινο σωματικό και ψυχολογικό πόνο\nΠρόκειται για την εφαρμογή «Epione» (Ηπιόνη) - από το όνομα της συζύγου του Ασκληπιού, που λατρεύονταν ως αυτή που απάλυνε τον πόνο. Μέσω αυτής, εισάγεται μία νέα αντίληψη στη χρήση της τεχνολογίας\nγια την αντιμετώπιση ενός παγκόσμιου και διαχρονικού προβλήματος, όπως είναι ο πόνος, για τον οποίο δαπανώνται τεράστια χρηματικά ποσά από κρατικούς φορείς (μόνο στις ΗΠΑ, ξοδεύονται 90 δισεκατομμύρια δολάρια ετησίως), καθώς αφορά εκατομμύρια ανθρώπους στον κόσμο.\nΜε την Ηπιόνη στη Νέα Υόρκη\nΣε μηχανή επιτυχιών εξελίσσεται το Εργαστήριο Τηλεπικοινωνιών-Μονάδα Επεξεργασίας Σήματος και Βιοϊατρικής Τεχνολογίας του Τμήματος Ηλεκτρολόγων Μηχανικών και Μηχανικών Υπολογιστών του ΑΠΘ, αφού για μία ακόμη φορά, φέτος, με το τελευταίο project του, την «Ηπιόνη», πήρε την πρώτη θέση στους ελληνικούς προκριματικούς και το εισιτήριο για να εκπροσωπήσει τη χώρα μας στον παγκόσμιο διαγωνισμό Imagine Cup της Microsoft στη Νέα Υόρκη.\nΜετά από πολλούς μήνες εντατικής εργασίας και χωρίς καμία χρηματοδότηση, οι φοιτητές Δημήτρης Τζιώνας, Κώστας Βρένας, Στέφανος Ελευθεριάδης και Σταμάτης Γεωργούλης, υπό την επίβλεψη του αναπληρωτή καθηγητή Λεόντιου Χατζηλεοντιάδη δημιούργησαν την Ηπιόνη. Η Ηπιόνη τής μυθολογίας ήταν η σύζυγος του Ασκληπιού, που λατρευόταν ως θεότητα γιατί απάλυνε τον πόνο. Η ψηφιακή Ηπιόνη αντιμετωπίζει τον πόνο με τη βοήθεια του ηλεκτρονικού υπολογιστή.\n«Η Ηπιόνη είναι μία εφαρμογή, η οποία μπορεί να προσφέρει ανακούφιση από τον πόνο με πολλούς διαφορετικούς τρόπους και σε πολλές διαφορετικές περιπτώσεις πόνου, όπως ο τοκετός, ο πόνος από την απώλεια μέλους, οι χρόνιοι πόνοι από ασθένειες, όπως ο καρκίνος. Μπορεί ακόμη να εφαρμοστεί και σε περιπτώσεις ψυχικού πόνου και κατάθλιψης. Για τη λειτουργία της εφαρμογής απαιτείται ένα απλό και φθηνό σύστημα υπολογιστή με κάμερα, μία συσκευή Εmotiv και ηλεκτροδιεγέρτες που δεν ξεπερνά σε κόστος τα 400 ευρώ», λέει στο Πολυμήχανο ο κ. Χατζηλεοντιάδης.\nΟι τέσσερις φοιτητές με τον καθηγητή τους είχαν την ευκαιρία να επισκεφτούν τον Ιούλιο τη Νέα Υόρκη, προκειμένου να παρουσιάσουν την εφαρμογή τους. Αν και αρχικά έκλεψε τις εντυπώσεις, τελικά δεν κατόρθωσε να πάρει μια θέση στην πρώτη δεκάδα. «Πήγαμε με πάρα πολλές προσδοκίες. Πρόκειται για μια πολύ προχωρημένη δουλειά με πολλαπλές εφαρμογές. Μάλλον δεν αντιλήφθηκαν τη σημασία της», λέει ο κ. Χατζηλεοντιάδης, ο οποίος αποτελεί τον «κόουτς» του Εργαστηρίου στους διαγωνισμούς της Microsoft από το 2004. Μάλιστα, κάθε συμμετοχή σήμαινε και σημαντικές διακρίσεις. Ο πλοηγός για άτομα με προβλήματα όρασης SmartEyes κέρδισε την τρίτη θέση παγκοσμίως το 2004 στη Βραζιλία, o φορητός μεταφραστής νοηματικής γλώσσας σε ομιλία Sign2Talk κέρδισε το δεύτερο βραβείο στους τελικούς της Ιαπωνίας το 2005, ενώ το 2007, η εφαρμογή Noesis για την εκπαίδευση παιδιών με αναπηρίες απέσπασε την 7η θέση.\nΠαρόλ' αυτά ο κ. Χατζηλεοντιάδης δεν το βάζει κάτω σε σχέση με την Ηπιόνη. Στοχεύει στη δημιουργία εταιρείας spin off με τη συμμετοχή του ΑΠΘ, η οποία θα προχωρήσει στην παραγωγή προϊόντων και θα είναι σε θέση να αποφέρει κέρδη στο Α.Π.Θ. «Η διαχείριση του πόνου είναι μια μεγάλη ιστορία, μόνο στις ΗΠΑ ξοδεύονται κάθε χρόνο 90 δισ. δολάρια. Υπάρχουν ακόμη ιδέες για την ανάπτυξη του συστήματος αυτού με μία ολιστική προσέγγιση στη διαχείριση του πόνου, στην κατεύθυνση του θεραπευτικού τουρισμού. Αλλά φυσικά για κάτι τέτοιο χρειάζονται πραγματικά αρκετά κονδύλια», λέει.\nΟι ιδέες δεν λείπουν, ούτε το κέφι για δουλειά, που απαιτεί πολύωρο εγκλεισμό και ξενύχτια στο εργαστήριο, που από τη δημιουργία του έχει προσανατολιστεί σε εφαρμογές που συνδέονται με την κοινωνική προσφορά. Οι φοιτητές δουλεύουν χωρίς χρηματοδότηση και αμοιβή, «για την τρέλα τους». Σε αντάλλαγμα ωστόσο κερδίζουν πολύτιμη εμπειρία, μαθαίνουν να κατανοούν τα προβλήματα που προκύπτουν, να δοκιμάζουν λύσεις, να υποστηρίζουν τη δουλειά τους, να υφίστανται κριτική. «Στην Times Square ζήσαμε αξέχαστες εμπειρίες, μαζί με πεντακόσια παιδιά από όλο τον κόσμο». Εξάλλου, πολλοί από τους φοιτητές που έχουν συμμετάσχει στα project του Εργαστηρίου από το 2004 έχουν αποκτήσει σημαντικές θέσεις εργασίας στην Ελλάδα και στο εξωτερικό.\nΠώς λειτουργεί η Ηπιόνη\nΗ απόσπαση της προσοχής αυτού που πονάει από το αίσθημα του πόνου έχει πολύ καλά αποτελέσματα στη διαχείριση του πόνου. Η Ηπιόνη μεταφέρει τον ασθενή σε μία κατάσταση εικονικής πραγματικότητας, όπου χαλαρώνει με την κατάλληλη μουσική χαμηλών συχνοτήτων, με την προβολή ευχάριστων εικόνων, είτε με την συμπαράσταση ή καθοδήγηση (πχ. στην περίπτωση τοκετού) από ένα οικείο πρόσωπο. Το σύστημα είναι σε θέση να ανιχνεύει και να βαθμολογεί τον πόνο από τις εκφράσεις του προσώπου ή, με τη βοήθεια εγκεφαλογραφήματος, να καταγράφει το στρες και αναλόγως να καλεί σε βοήθεια μέσω sms ή skype το γιατρό ή τους φίλους που έχουν τη θετικότερη επίδραση στον πάσχοντα.\nΠροβλέπεται επίσης η χρήση ηλεκτροδιεγερτών (TENS), οι οποίοι ενεργοποιούνται από το σύστημα την κατάλληλη στιγμή και στέλνουν ηλεκτρικό ρεύμα, που μπλοκάρει τα σήματα του πόνου και βοηθάει τον εγκέφαλο να παράξει ενδορφίνες. Η εφαρμογή δοκιμάστηκε σε μαιευτήριο της Θεσσαλονίκης και βοήθησε έγκυο, μετά από πολλές ώρες, να φτάσει στην κατάλληλη διαστολή και να μπορέσει να γεννήσει.\nΜία από τις εξειδικευμένες εφαρμογές που προσφέρει, επίσης, η Ηπιόνη είναι στην περίπτωση της απώλειας μέλους, όπου συνήθως ο πάσχων νιώθει φριχτούς πόνους στο μέλος που δεν υπάρχει. Φορώντας 3D γυαλιά ο χρήστης βλέπει ότι έχει ένα κανονικό μέλος το οποίο κινεί με τη σκέψη, πράγμα που γεννά θετικά συναισθήματα και δίνει πολύ καλά θεραπευτικά αποτελέσματα.\nΓια περισσότερες πληροφορίες, επισκεφθείτε το site της Ηπιόνης: http://www.projectepione.com\n«Ηπιόνη»… για λιγότερο πόνο χωρίς χάπια\nΗ Ηπιόνη ήταν η σύζυγος του Ασκληπιού, που λατρευόταν ως θεότητα, γιατί απάλυνε τον πόνο. Η «ψηφιακή Ηπιόνη» αντιμετωπίζει τον πόνο όχι με χάπια, αλλά... μέσω του υπολογιστή. Η ομάδα φοιτητών του ΑΠΘ που ανέπτυξε την πρωτοποριακή εφαρμογή διεκδικεί σε λίγες μέρες το «παγκόσμιο κύπελλο» του διαγωνισμού της Microsoft.\n«Δεν θα αντικαταστήσουμε το φάρμακο, η Ηπιόνη είναι απλώς ένας νέος τρόπος διαχείρισης του πόνου για ανθρώπους που πρέπει να ζουν με χρόνιους πόνους και χρειάζονται ανακούφιση, χωρίς να παίρνουν συνέχεια χάπια» εξηγεί ο Λεόντιος Χατζηλεοντιάδης, αναπληρωτής καθηγητής στο Τμήμα Ηλεκτρολόγων Μηχανικών και Μηχανικών Υπολογιστών του ΑΠΘ, ο οποίος ήταν ο «προπονητής» της ομάδας που ανέπτυξε την Ηπιόνη.\nΤο σύστημα λειτουργεί με έναν υπολογιστή με ενσωματωμένη κάμερα, μια συσκευή Emotiv, που μοιάζει µε στεφάνι και αναλύει την εγκεφαλική δραστηριότητα, και ηλεκτροδιεγέρτες (T.E.N.S.) που μοιάζουν με πατς. Το κόστος των παραπάνω, εκτός του υπολογιστή, δεν ξεπερνά τα 400 ευρώ.\n«Σκεφτείτε ένα τρισδιάστατο facebook όπου μπορείτε να μοιραστείτε τον πόνο με τους φίλους σας ή να ξεχαστείτε μέσα από την κουβέντα» λέει ο κ. Χατζηλεοντιάδης για τη λειτουργία «ψηφιακή αγκαλιά» της Ηπιόνης, παραπέμποντας στη μελέτη του καθηγητή του Χάρβαρντ Ν. Χρηστάκη, που καταδεικνύει ότι όταν οι φίλοι μας (ή και οι φίλοι των φίλων μας) νιώθουν χαρούμενοι, αυτό μπορεί να έχει θετική επίδραση και σε μας. Η Ηπιόνη, λοιπόν, δημιουργεί ένα τρισδιάστατο εικονικό περιβάλλον (ένα τοπίο στη θάλασσα, στα σύννεφα κτλ.) στο οποίο μεταφέρεται ο χρήστης φορώντας γυαλιά 3D και όπου οι φωτογραφίες των φίλων βρίσκονται στο χώρο. Το σύστημα «βαθμολογεί» τους φίλους που έχουν την πιο θετική επιρροή βάσει των σημάτων που καταγράφονται στο εγκεφαλογράφημα του χρήστη και τους φέρνει πιο κοντά στο οπτικό του πεδίο. Επιπλέον, όταν ο χρονίως πάσχων είναι εκτός facebook, αλλά το σώμα του στείλει «αλάρμ» σωματικού ή ψυχολογικού πόνου, η Ηπιόνη ειδοποιεί μέσω sms ή skype τους φίλους με τη θετικότερη «βαθμολογία», ώστε να επικοινωνήσουν μαζί του. Φυσικά στο θόλο των «φίλων» μπορεί να βρίσκεται και ο γιατρός του ασθενούς, ώστε να έχει μια συνεχή παρακολούθηση, να δίνει οδηγίες, να βλέπει αν το θεραπευτικό σενάριο έχει λειτουργήσει κτλ.\nΗ απόσπαση της προσοχής αυτού που πονάει από το αίσθημα του πόνου έχει πολύ καλά αποτελέσματα διαχείρισης του πόνου. Η Ηπιόνη το επιτυγχάνει αυτό μέσα τρεις τρόπους:\nα) Μεταφορά σε έναν εικονικό τρισδιάστατο χώρο (3D θόλος) που δημιουργεί ευχάριστα συναισθήματα.\nβ) Βιωματική αλληλεπίδραση (μέσω του αισθητήρα Kinect της Microsoft που χρησιμοποιείται σε κονσόλες παιχνιδιών) που αντιστοιχίζει τις κινήσεις των μελών του σώματος με ήχους. Αυτή η «μουσική» του σώματος προκαλεί αισθήματα χαλάρωσης και ενθουσιασμού.\nγ) Κατάλληλη μουσική, που, μέσω του binaural effect, επάγει χαμηλές συχνότητες (1-8 Hz) χαλάρωσης στον εγκέφαλο του χρήστη.\nΥπάρχουν και εξειδικευμένα σενάρια εφαρμογής.\n- Άτομα που έχουν υποστεί ακρωτηριασμό εξακολουθούν να νιώθουν πόνο αν και το μέρος έχει αφαιρεθεί. Στη βιβλιογραφία αναφέρεται η χρήση καθρέφτη, ώστε με τον αντικατοπτρισμό ο εγκέφαλος να αντιλαμβάνεται την ύπαρξη του μέλους που λείπει. Φορώντας τα 3D γυαλιά ο χρήστης βλέπει ότι έχει ένα κανονικό μέλος, το οποίο «κουνάει» με τη σκέψη. Αυτό το θεραπευτικό σενάριο γεννά θετικά συναισθήματα και δίνει πάρα πολύ καλά θεραπευτικά αποτελέσματα.\n- Έγκυες που βρίσκονται στο στάδιο του τοκετού μπορούν με το σύστημα της Ηπιόνης να βρίσκονται σε ένα εικονικό περιβάλλον φορώντας γυαλιά 3D (π.χ. να βλέπουν μωρά που γελούν) και να αισθάνονται ευφορία, ενώ το τρισδιάστατο μοντέλο ενός αγαπημένου προσώπου τούς δίνει κουράγιο να συνεχίσουν. Επιπλέον, μέσω ενός μικροφώνου, η Ηπιόνη μπορεί να οπτικοποιήσει την ανάσα με εικονικές μπουρμπουλήθρες. Τέλος, αν ένα νεογνό γεννηθεί πρόωρα, μπορεί να νιώθει ασφάλεια ακούγοντας τους χτύπους της καρδιάς της μητέρας του μιξαρισμένους με τον ήχο του νερού, όπως δηλαδή θα τους άκουγε αν εξακολουθούσε να βρίσκεται στον αμνιακό σάκο.\nΠρωτοπορία σε… καμαρούλα μια σταλιά\nΟι παραπάνω εφαρμογές προέκυψαν από τη δουλειά των φοιτητών του ΑΠΘ Δηµήτρη Τζιώνα, Κώστα Βρένα, Στέφανου Eλευθεριάδη και Σταµάτη Γεωργούλη, υπό την επίβλεψη του αναπληρωτή καθηγητή Λεόντιου Χατζηλεοντιάδη και με βάση την εμπειρία των ερευνών που διεξάγονται τα τελευταία χρόνια στο εργαστήριο επεξεργασίας σήματος και βιοϊατρικής τεχνολογίας. Η ομάδα δεν είχε χρηματοδότηση από κάποιο ερευνητικό πρόγραμμα. Έφτασε ένας χώρος τρία επί τρία και πολλή δουλειά σε καθημερινή βάση, επί ένα χρόνο. Η Ηπιόνη δοκιμάστηκε πειραματικά σε τριάντα εθελοντές και σήμερα η ομάδα επιδιώκει να κατοχυρώσει την πατέντα. Αφού κατάφεραν να κερδίσουν το 1ο βραβείο στον πανελλήνιο διαγωνισμό Imagine Cup της Microsoft, οι φοιτητές του ΑΠΘ διαγωνίζονται την επόμενη βδομάδα με τις εκατό κορυφαίες ερευνητικές εφαρμογές στον κόσμο. Η υποστήριξη που μπορούμε να τούς δώσουμε είναι να ψηφίσουμε το βίντεό τους για το «βραβείο κοινού» στο site http://www.projectepione.com .\n1. Ο υπολογιστής «χαρτογραφεί» τον πόνο που αισθάνεται ο χρήστης, λαμβάνοντας πληροφορίες από το εγκεφαλογράφημα (παράγεται μέσω μιας συσκευή που τοποθετείται στο κεφάλι) και από τις εκφράσεις του προσώπου, που καταγράφονται από τη webcam. Έτσι μπορεί να καταγραφεί τόσο ο σωματικός όσο και ο ψυχολογικός πόνος.\n2. Το σύστημα της Ηπιόνης αξιολογεί την ένταση του πόνου που αισθάνεται κάποιος σε μια κλίμακα 1-16.\n3. Ο χρήστης έχει τοποθετήσει στο σημείο που πονάει τη φορητή συσκευή ηλεκτροδιέγερσης (T.E.N.S.), η οποία μπορεί να είναι ραμμένη πάνω σε ύφασμα.\n4. Όταν η Ηπιόνη καταγράφει «συναγερμό πόνου», ενεργοποιεί με σήμα bluetooth το T.E.N.S. να ξεκινήσει την ηλεκτροδιέγερση, ώστε είτε να εμποδίσει τα ερεθίσματα του πόνου να φτάσουν μέχρι τον εγκέφαλό είτε να στείλει στον εγκέφαλο μήνυμα για την παραγωγή μιας «φυσικής μορφίνης», της ενδορφίνης β’.\n5. Όταν ο πάσχων νιώσει ανακούφιση, αυτό θα εμφανιστεί και στις εκφράσεις του και η Ηπιόνη θα «καταλάβει» ότι πρέπει να σταματήσει την ηλεκτροδιέγερση.\nΗπιόνη – μια τεχνολογική προσέγγιση στην διαχείριση του πόνου\nΟ καθηγητής Λεόντιος Χατζηλεοντιάδης παρουσιάζει στο κοινό του TEDxThessaloniki, που πραγματοποιήθηκε τον περασμένο Μάιο, την Ηπιόνη. Πρόκειται για ένα σύστημα, που έχει αναπτύξει εκείνος και η ομάδα φοιτητών, με τους οποίους συνεργάζεται, το οποίο εκμεταλλεύεται τις δυνατότητες, που προσφέρει η τεχνολογία για την εναλλακτική διαχείριση του πόνου.\nΑναρτήθηκε από fotios galo στις 11:48 μ.μ.\nKοιτάτε κάποιον στα μάτια;;;


Το Blackbell είναι ο απλούστερος τρόπος για να διαχειριστείτε τις δραστηριότητες του διδάσκοντος βιολογίας σε κινητά\nΖούμε σε έναν κόσμο που αντιμετωπίζει ο κόσμος, όπου σχεδόν όλα γίνονται σε απευθείας σύνδεση. Αυτός είναι ο λόγος για τον οποίο πρέπει να είστε σε θέση να διαχειριστείτε τις δραστηριότητες του καθηγητή βιολογίας όπου κι αν βρίσκεστε. Με το Blackbell Mobile App, μπορείτε να δημιουργήσετε τον ιστότοπό σας στο διαδίκτυο, να διαχειριστείτε το περιεχόμενό σας, τις πληρωμές, την εξυπηρέτηση πελατών και το προσωπικό σας ημερολόγιο στο smartphone σας οποιαδήποτε στιγμή και οπουδήποτε.\nΘέλετε να δημιουργήσετε έναν ιστότοπο για τη δουλειά του διδάσκοντος βιολογίας σας, αλλά δεν έχετε δικό σας φορητό υπολογιστή; - Σας έχουμε καλύψει.\nΧρησιμοποιήστε την εφαρμογή Blackbell για να δημιουργήσετε έναν ιστότοπο για τις υπηρεσίες δασκάλων βιολογίας.\nΜε την εφαρμογή λογισμικού Blackbell Business Software, θα μπορούσατε να είστε κυριολεκτικά οπουδήποτε και λειτουργήστε την επιχείρηση διδασκαλίας βιολογίας , απίστευτο δικαίωμα;\nΈχουμε πολλά εργαλεία για να δημιουργήσετε την τέλεια ροή των κρατήσεων για τις υπηρεσίες διδασκαλίας της βιολογίας σας , όλα από το smartphone σας.\nΔημιουργήστε συνδέσμους για να ζητήσετε πληρωμές από τον πελάτη για τις υπηρεσίες διδασκαλίας της βιολογίας σας.\nΠροωθήστε τις υπηρεσίες δασκάλων βιολογίας στο κινητό σας τηλέφωνο\nΤο Blackbell θα σας βοηθήσει να προωθήσετε τη δουλειά του διδάσκοντος βιολογίας. Ενεργοποίηση προηγούμενων και μελλοντικών πελατών, δημιουργία καμπανιών μάρκετινγκ και πώληση μέσω αγορών.\nΚαμπάνιες ηλεκτρονικού ταχυδρομείου - Επιλέξτε προηγούμενους πελάτες που έχουν κλείσει τις υπηρεσίες διδασκάλου βιολογίας και να τους στείλουν e-mail marketing.\nΣυμμετοχή σε μια από τις αγορές που βασίζονται στο Blackbell - Αυξήστε την εμβέλεια της αγοράς σας χρησιμοποιώντας τις κοντινές Blackbell Marketplaces για να πουλήσετε τις υπηρεσίες διδασκαλίας της βιολογίας σας.\nΥπάρχει τόσο πολύ μια πλατφόρμα Blackbell που μπορεί να κάνει για τις δραστηριότητες του διδάσκοντος βιολογίας σας.\nΔημιουργήστε την ιστοσελίδα του σχολείου πίστης σας - Προωθήστε το σχολείο πίστης σας\nΔημιουργήστε μια ιστοσελίδα για την αιθιοπική σας ορθόδοξη εκκλησία tewahedo - Προωθήστε την αιθιοπική σας ορθόδοξη εκκλησία tewahedo και την διαχειριστείτε ηλεκτρονικά\nΔημιουργήστε τον ιστοχώρο εμπειρογνωμόνων του Joomla - Πωλούν τις ανεξάρτητες υπηρεσίες Joomla Expertise online


«Άγνωστε Ποιητή σε σέ Kράζω…» - Δρόμος της Αριστεράς\nΑρχική αρχείο στηλών οικονομικά ερανίσματα «Άγνωστε Ποιητή σε σέ Kράζω…»\n«Άγνωστε Ποιητή σε σέ Kράζω…»\nΤο σημερινό εράνισμα αφιερώνεται σε έναν από τους μεγάλους ποιητές μας, τον Μανόλη Αναγνωστάκη, ως ελάχιστο φόρο τιμής στους ποιητές που διαχρονικά ενέπνευσαν και εμπνέουν τους αγώνες του ελληνικού λαού.\nΟ Μανόλης Αναγνωστάκης γεννήθηκε στη Θεσσαλονίκη στις 10 Μαρτίου του 1925. Σπούδασε Ιατρική και κατά τη διάρκεια της γερμανικής κατοχής εντάχθηκε στην ΕΠΟΝ. Τη διετία 1943-1944 διατέλεσε αρχισυντάκτης του περιοδικού Ξεκίνημα, του εκπολιτιστικού ομίλου του Πανεπιστημίου Θεσσαλονίκης και την ίδια περίοδο εμφανίστηκαν τα πρώτα του γραπτά στο περιοδικό Πειραϊκά Γράμματα. «Πλήρωσε» την έντονη πολιτική δράση του στο φοιτητικό κίνημα, με τη φυλάκισή του το 1948. Το επόμενο έτος καταδικάστηκε σε θάνατο από έκτακτο στρατοδικείο, αλλά δυο χρόνια αργότερα, το 1951, απελευθερώθηκε με τη γενική αμνηστία. Την περίοδο 1959-1961 εξέδωσε το περιοδικό Κριτική, ενώ υπήρξε μέλος της εκδοτικής ομάδας των Δεκαοκτώ κειμένων (1970), των Νέων Κειμένων και του περιοδικού Η Συνέχεια (1973).\nΤο ποιητικό έργο του Αναγνωστάκη καλύπτει μια πλήρη τριακονταετία και περιλαμβάνει τις συλλογές Εποχές (από το 1941 μέχρι το 1950), Συνέχειες (από το 1953 μέχρι το 1963) και ολοκληρώνεται με τον Στόχο (1971). Μια τελευταία νότα θα δώσει ο ποιητής με το Περιθώριο ’68-’69 (1979) και το Υ.Γ. (1983). Στη δουλειά του θα πρέπει να συνυπολογιστούν τα κριτικά του κείμενα (συγκεντρωμένα σε δύο τόμους), το σατιρικό δοκίμιο Ο ποιητής Μανούσος Φάσσης. Η ζωή και το έργο του. Μια πρώτη απόπειρα κριτικής προσέγγισης (1987), η ανθολογία Η χαμηλή φωνή. Τα λυρικά μιας περασμένης εποχής στους παλιούς ρυθμούς (1990), καθώς και μια συνέντευξη-παρακαταθήκη, που δόθηκε στον Μισέλ Φάις και δημοσιεύτηκε μετά τον θάνατό του υπό τον τίτλο Είμαι αριστερόχειρ ουσιαστικά (2011).\nΟ Μανόλης Αναγνωστάκης έφυγε από τη ζωή στις 23 Ιουνίου του 2005.\nΕπιμέλεια: Γιώργος Κυριακού ► Ο Μπάσα, επικαλούμενος εργασίες, είχε θωρακίσει τις εισόδους των γραφείων της αλβανικής αντιπολίτευσης. Αλλά το προηγούμενο Σάββατο τα «συνεργεία κατεδάφισης» της...\nΣταυρός… 9 δισεκατομμυρίων – Το editorial του Δρόμου που κυκλοφορεί


Αμυγδαλιά! Αφού και φέτος... | Protagon.gr\nΚαι φέτος... | Konstantinos Tsakalidis / SOOC\nΟ κόσμος αλλάζει. Και η χώρα μου; Με πονάει ακόμα και να σκεφτώ. Ο κόσμος αλλάζει. Και θυμώνω και τρομάζω και πνίγομαι να βλέπω Τραμπ και Μπλούμπεργκ να κονταρομαχούν. Ο κόσμος αλλάζει και τρέχω μαζί του. Και εναγωνίως αναζητώ σταθερές στα αναποδογυρίσματά του. Να! Μια αμυγδαλιά!\nΡέα Βιτάλη 23 Φεβρουαρίου 2020, 23:15\nΟ κόσμος αλλάζει. Αλλοτε τρέχω πίσω του σαν παιδί που ακολουθεί μπαλόνι. Τι ενθουσιασμός! Εν ζωή! Μέγα προνόμιο το «εν ζωή», να παρατηρώ, να βιώνω τον κόσμο ν’ αλλάζει, στο πετσί μου ν’ αλλάζει. Ανεπαίσθητα, παράλληλα, τρυπώνει φόβος. Αποδιώχνω τον λόγο. Ατιμο πράγμα ο φόβος. Βλέπεις, έχω δει και πολλά παιδιά να τους ξεφεύγει το μπαλόνι από τα χέρια τους και να το παρατηρούν, όλο γέλια και χαρά να πετάει ανεξέλεγκτα μέχρι που χάνεται, κι αλλάζουν έκφραση… Πώς αλλάζει το μουτράκι τους έκφραση!… Μέσα από τα χέρια τους γλίστρησε, μόνο τότε το καταλαβαίνουν.\nΦοβάμαι τα ανεξέλεγκτα. Μου πήρε χρόνια να μάθω, κι αυτό στο πετσί μου, ότι δεν ήμαστε από σίδερο. Χαζό πράγμα ο φόβος. Δεν αποφεύγεις τα ανεξέλεγκτα. Δες τα ως γοητεία… Δες τα ως κλείσιμο ματιού για χοντρό παιχνίδι. Δες τα ως θελκτικό «Ε ψιτ! Εσύ!»… Δες τα ως εκδρομή. Εκτός του γνώριμου δρόμου οι εκπλήξεις. Δες τα ως… Τέλος πάντων, όπως θες παρηγορήσου. Τι νομίζεις δα, ότι κάνουν και όλοι οι άλλοι; Το φθαρτό μας παρηγορούμε.\nΟ κόσμος αλλάζει. Ετούτοι εδώ μιλάνε για 4η Βιομηχανική Επανάσταση. Τυχερούλα, τι σε περιμένει; Πόσα πια θα ζήσεις, αν ζήσεις! Από πού ξεκίνησες και πού σε πήγαν; Θυμάσαι πώς είχατε παραταχθεί οικογενειακώς στον καναπέ, εκστατικοί μπροστά στο θαύμα της τηλεόρασης; «Καλησπέρα σας κυρίες και κύριοι» είχε πει η Νάκη Αγάθου. Ποιος χέζει πια την τηλεόραση; Αυτοκτόνησε. Πόσα είδες στον δρόμο σου, σε πόσα προσαρμόστηκες, σε πόσα δήθεν αντιστάθηκες… Θυμάσαι ότι πήγες να κάνεις μαγκιές στην κινητή τηλεφωνία; Ερμη! Σε όλα ενέδωσες. Ακαταμάχητη η γοητεία της τεχνολογίας! Πόσα μελλοντικά κατορθώματά των επιστημών θα σε διευκολύνουν; Για όλα ανυπομονείς. Ολα, ήδη τα θαυμάζεις!\nΟ καρκίνος, λέει, θα είναι χρόνια νόσος. Και όλες οι αναπηρίες θα διορθώνονται με ανταλλακτικά. Σκέψου πόσοι τυφλοί θα δούνε, πόσοι κουφοί θ’ ακούσουν, πόσοι θα περπατήσουν… Θα σωθούνε, λέει, ζώα από σφαγή! Τόσα στόματα που γίναμε, πώς να μας ταΐσει ετούτη η έρμη γη; Από βλαστικά κύτταρα ζώων δημιούργησαν ήδη κρέας. Με ένα δείγμα ιστού από αγελάδα μπορεί να φτιάξεις μυϊκό ιστό για 80.000 burgers. Ολα σε burgers τα μετράει η ανθρωπότητα. Αρα, όπως δήλωσε ο Ido Savir «θεωρητικά, ένα κοτόπουλο θα μπορεί να θρέψει τον κόσμο όλο». Κοίτα η κότα! Φαντάσου!… Φοβήσου, πόσες αρρώστιες καινούργιες όλα αυτά θα γεννήσουν. Σουτ! Μέσα σου φοβήσου. Οι σύγχρονοι μοιάζουν ατρόμητοι! Μην τους το χαλάσεις.\nΡομπότ, λέει, θα κατακλύσουν τα πάντα. Πόσοι άνθρωποι θα μείνουν άνεργοι; Πόσοι πρέπει να προσαρμόσουν βιαίως τη ζωή τους σε νέα επαγγέλματα; Και καταναλωτές; Και πελάτες; Αραγε θα δημιουργήσουν και ρομπότ-πελάτες; Δεν μπορώ να αντιληφθώ ακριβώς. Πολλά δεν καταλαβαίνω, αλλά αυτό δεν αλλάζει σε τίποτα την ταχύτητα με την οποία ο κόσμος αλλάζει κι εγώ, θέλω δεν θέλω, θα τον καταλάβω. Στο πετσί μου, θα τον καταλάβω. Πολύ ενθουσιάζομαι, αλλά και λίγο φοβάμαι. Πειράζει που και λίγο φοβάμαι;\nΟ κόσμος αλλάζει. Και η χώρα μου; Με πονάει ακόμα και να σκεφτώ. Ο κόσμος αλλάζει. Και θυμώνω και τρομάζω και πνίγομαι να βλέπω Τραμπ και Μπλούμπεργκ να κονταρομαχούν, ποιος την έχει πιο μεγάλη. Το μεγαλύτερο πέος δεν είναι το θέμα; Είτε λειτουργεί είτε όχι. Γενικά με τρομάζει, ποιοι ηγούνται του κόσμου που αλλάζει. Ο κόσμος αλλάζει και παρακολουθώ τον κορονοϊό. Και ανθρώπους με μάσκες και πόλεις έρημες. Προσωρινό ή καρμικό;\nΚαμιά φορά περνάνε από το μυαλό μου τρελές ιδέες. Πειράζει; Ο κόσμος αλλάζει, μα εγώ το μόνο που ονειρεύομαι πάντα, είναι ένα σπίτι επάνω στη θάλασσα στο νησί μου, και να βλέπω την νύχτα το καράβι με τα φωτάκια του να σκίζει, ένα ένα τα δωμάτιά μας. Και να έχω γαλήνη και να αγαπάω και να κολυμπάω. Σε όλα, να κολυμπάω θέλω, ιδίως στα μάτια αυτών που αγαπάω. Ο κόσμος αλλάζει και τρέχω μαζί του. Και εναγωνίως αναζητώ σταθερές στα αναποδογυρίσματά του. ΝΑ! Να σου λέω… Να! Μια αμυγδαλιά! Αναψε και φέτος τα άνθη της! Εκεί που δεν το περιμένεις, σε μια στροφή του άχαρου δρόμου σου, ένα ΑΑΑΑΑΑ! Αφού και φέτος… Ολα καλά!\nΥΓ.: Και φέτος ένα κείμενο-χάρισμα στην αμυγδαλιά. Το δικό μου τάμα. Αμυγδαλιά Ρέας 2020!\nΕίναι νωρίς για κραυγές\nΓιατί η Μπριζίτ Μακρόν «σνόμπαρε» τη σύντροφο του Φρανσουά Ολάντ;


Σακελλαροπούλου: «Μοντέλο συνύπαρξης διαφορετικών θρησκειών η Θράκη» – ΦΩΝΗ ΤΗΣ ΡΟΔΟΠΗΣ\nΕθνική προτεραιότητα στο σχέδιο ανάπτυξης της χώρας να περιλαμβάνεται ειδικό κεφάλαιο για τη Θράκη, τόνισε από την Κομοτηνή η Πρόεδρος της Δημοκρατίας\nΗ Πρόεδρος της Δημοκρατίας είπε ότι ήθελε να παραστεί στις εορταστικές εκδηλώσεις για την επέτειο των 100 χρόνων από την απελευθέρωση της Κομοτηνής, όμως οι συνθήκες που διαμορφώθηκαν λόγω της πανδημίας του κορωνοϊού δεν το επέτρεψαν, και σημείωσε, «Στις δύσκολες εποχές που περνάμε οι εθνικές επέτειοι μας εμψυχώνουν και μας διδάσκουν ότι τίποτα δεν είναι δεδομένο: ότι δηλαδή τίποτα δεν χαρίζεται σε κανέναν άνθρωπο και σε κανέναν λαό, αν δεν αγωνιστεί για τα δικά του ιδανικά, για τη δική του εθνική και κοινωνική αυτοπεποίθηση.\nΓια τον λόγο αυτόν, είπε η κ. Σακελλαροπούλου, αποτελεί εθνική προτεραιότητα στο σχέδιο ανάπτυξης της χώρας να περιλαμβάνεται ειδικό κεφάλαιο για τη Θράκη. Ένα κεφάλαιο που θα αξιοποιεί τη γεωγραφική θέση, τις πλουτοπαραγωγικές πηγές και τα πολυπολιτισμικά χαρακτηριστικά του πληθυσμού. «Η Θράκη πρέπει να βρει τον βηματισμό της προς την ευημερία, την πρόοδο και την ανάπτυξη», τόνισε και πρόσθεσε «Να δημιουργηθούν θέσεις εργασίας που να αποδίδουν αξιοπρεπή αμοιβή. Μια ανάπτυξη και ευκαιρίες για τους πολλούς. Και για τις πολύ ικανές γυναίκες που διαθέτει η περιοχή. Με ισονομία και συμμετοχή των Ελλήνων μουσουλμάνων πολιτών στο κοινωνικό, οικονομικό και πολιτικό γίγνεσθαι».\nΚλείνοντας την ομιλία της, η κ. Σακελλαροπούλου έστειλε μήνυμα αισιοδοξίας και ενότητας, λέγοντας «Η ανθρωπιά, το φιλότιμό σας και οι δημιουργικές σας δυνατότητες με γεμίζουν κουράγιο για το μέλλον του τόπου μας. Όσες φορές οι Έλληνες εργαστήκαμε με σχέδιο και αυτοπεποίθηση, με ομόνοια και αλληλεγγύη, δεν προχωρήσαμε απλά μπροστά. Κάναμε άλματα. Με σκληρή δουλειά, υπομονή και επιμονή, είμαι σίγουρη ότι θα τα καταφέρουμε».\nΣτην τελετή, που έγινε στην ανακαινισμένη Τσανάκλειο Σχολή, παρέστησαν ο Μητροπολίτης Μαρωνείας και Κομοτηνής Παντελεήμων, οι βουλευτές Ευριπίδης Στυλιανίδης, Δημήτρης Χαρίτου, Ιλχάν Αχμέτ, ο Περιφερειάρχης Ανατολικής Μακεδονίας και Θράκης Χρήστος Μέτιος, ο Αντιπεριφερειάρχης Ροδόπης Νίκος Τσαλικίδης, ο Δήμαρχος Μαρώνειας – Σαπών Ντίνος Χαριτόπουλος, ο Δήμαρχος Ξάνθης Μανώλης Τσέπελης, ο Τοποτηρητής της Μουφτείας Χαλήλ Τζιχάτ, ο Διοικητής του Δ’ Σώματος Στρατού Αντιστράτηγος Αγγελος Ιλαρίδης και ο Αστυνομικός Διευθυντής Μακεδονίας-Θράκης Πασχάλης Συριτούδης.\nΕΤΙΚΕΤΕΣ:VideoΓιάννης ΓκαράνηςΔήμος ΚομοτηνήςΚατερίνα ΣακελλαροπούλουΤσανάκλειος Σχολή


Γύρη - Μανούρι\nΤο μανούρι είναι εκλεκτό τυρί τυρογάλακτος, χρώματος λευκού με κυλινδρικό σχήμα χωρίς εξωτερικό περίβλημα, μαλακή υφή και συμπαγή μάζα χωρίς τρύπες. Παρασκευάζεται στις περιοχές Θεσσαλίας, Κεντρικής και Δυτικής Μακεδονίας από πρόβειο ή κατσικίσιο τυρόγαλα ή μίγμα τους, στα οποία προστίθεται πρόβειο ή κατσικίσιο γάλα ή μίγμα τους. Είναι προϊόν Π.Ο.Π. από το 1996.\nΞεχωρίζει για την ευχάριστη και γλυκιά του γεύση, καθώς και για το χαρακτηριστικό του άρωμα. Αποτελεί χαρακτηριστικό τύπο μυζήθρας και παλιά αναφερόταν ως «παχύτατην μυζήθραν». Διατίθεται στην αγορά με διάφορες διαστάσεις και διάφορα βάρη, ενώ εμφανίζει μεγάλη κατά κεφαλή κατανάλωση. Θεωρείται ίσως το πιο εκλεκτό ποιοτικά τυρί τυρογάλακτος, με τις καλύτερες ποιότητες να προέρχονται από τυρόγαλα σκληρών τυριών.\nΗ παραγωγή του δε γίνεται μόνο σε μια περιοχή, αλλά σε όλη τη Θεσσαλία, καθώς και στη Δυτική και Κεντρική Μακεδονία, για αυτό και στην κατοχυρωμένη ονομασία απουσιάζει ο γεωγραφικός προσδιορισμός. Η τεχνολογία παρασκευής χάνεται στα βάθη του χρόνου, ωστόσο, έχει εξελιχθεί στο πέρασμά του. Το τυρόγαλα, το πρόσγαλα και η κρέμα που χρησιμοποιούνται για την παρασκευή του τελικού προϊόντος προέρχονται από φυλές προβάτων και κατσικιών εκτρεφομένων παραδοσιακά στις οριοθετημένες γεωγραφικές περιοχές. Ομοίως, η παρασκευή γίνεται αποκλειστικά σε εγκαταστάσεις των συγκεκριμένων περιοχών.\nΓια την παρασκευή του χρησιμοποιείται τυρόγαλα, πρόσγαλα και κρέμα. Υποβάλλεται σε διήθηση ή φυγοκέντρηση για να απομακρυνθούν τυχόν κόκκοι πήγματος και στη συνέχεια εμπλουτίζεται με κρέμα πρόβειου ή γίδινου γάλακτος, ώστε να εξασφαλισθεί λιποπεριεκτικότητα σε ποσοστό τουλάχιστον 2,5%. Ακολουθεί θέρμανση υπό συνεχή ανάδευση μέχρι τους 88 - 90οC για 40 - 45 λεπτά. Όταν η θερμοκρασία του τυρογάλακτος φθάσει στους 70 - 75οC προστίθεται 1% περίπου αλάτι και πρόβειο ή γίδινο γάλα ή κρέμα τους, σε αναλογία μέχρι 25%. Στη θερμοκρασία των 88 - 90οC το πήγμα παραμένει για 15 - 30 λεπτά και κατόπιν μεταφέρεται σε υφασμάτινους σάκους κυλινδρικού σχήματος για στράγγιση. Μετά τη στράγγιση, η οποία διαρκεί 4 με 5 ώρες, το τυρί μεταφέρεται σε ψυκτικούς θαλάμους συντήρησης, θερμοκρασίας 4 - 5οC, μέχρι τη διάθεσή του. Πρέπει να τονιστεί ότι απαγορεύεται η προσθήκη σκόνης ή συμπυκνώματος γάλακτος, πρωτεϊνών γάλακτος, καζεϊνικών αλάτων, καθώς και η προσθήκη χρωστικών, συντηρητικών και αντιβιοτικών ουσιών.\nΤο εξαιρετικό αυτό προϊόν διατίθεται από τις εταιρείες Βιοπγάλ, ΚΟΥΡΕΛΛΑΣ, προβογάλ, Τυροκομείο ΑΡΒΑΝΙΤΗ, Παραδοσιακά τυριά Αβραμούλη και ΤΖΑΦΕΤΤΑΣ - ΒΙΟΜΗΧΑΝΙΑ ΤΥΡΟΚΟΜΙΚΩΝ ΠΡΟΪΟΝΤΩΝ. Στην Αθήνα θα το βρείτε από την εταιρεία BIOFARM.


Κακοποίηση Σεξουαλική: Πώς μπορείτε να ενημερώσετε το παιδί σας προληπτικά - tromaktiko\nΚακοποίηση Σεξουαλική: Πώς μπορείτε να ενημερώσετε το παιδί σας προληπτικά\n22 Ιανουαρίου 2021 12:32\nΚακοποίηση Σεξουαλική: Κάθε λίγο ακούμε περιπτώσεις σεξουαλικής παρενόχλησης ή και σεξουαλικής κακοποίησης. Και σύμφωνα με τα τελευταία γεγονότα που ήρθαν στο φως μετά από πολλά – πολλά χρόνια στον αθλητικό χώρο και με στόματα που άρχισαν να ανοίγουν και να εκφράζουν όλα όσα κράτησαν ως επτασφράγιστο μυστικό, καταλαβαίνουμε πόσο σημαντικό είναι να μάθουν τα παιδιά να προφυλάσσουν τον εαυτό τους!\nΗ σεξουαλική παρενόχληση δεν υπάρχει μόνον όμως στον αθλητικό χώρο, υπάρχει παντού! Υπήρχε, υπάρχει και θα υπάρχει, όσο τα στόματα παραμένουν κλειστά και ο φόβος κυριαρχεί…\nΠρώτα από όλα να καταλάβω και να αποδεχτώ πως η προστασία στην προκειμένη περίπτωση είναι η πρόληψη. Και η πρόληψη έρχεται μέσα από την ενημέρωση και την πληροφόρηση, μέσα από την σεξουαλική αγωγή που δυστυχώς ακόμη και σήμερα πολλοί γονείς αποφεύγουν να κάνουν στα παιδιά τους ή αποποιούνται την ευθύνη τους ρίχνοντας το μπαλάκι στο σχολείο και στον δάσκαλο.\nΜαθαίνοντας να λέει ΟΧΙ σε συμπεριφορές, προτάσεις αλλά και πράξεις που του προκαλούν δυσφορία. Σκεφτείτε τη γνωστή σε όλους μας αθλήτρια να έλεγε όχι και να έτρεχε να φύγει… Είναι πολύ σημαντικό λοιπόν το παιδί να αποφύγει συμπεριφορές που δεν θέλει και που δεν τις θεωρεί αποδεκτές. Και για να συμβεί αυτό χρειάζεται να είναι από τη μία ενήμερο, ώστε να μη φοβηθεί και να τρέξει να ενημερώσει το κατάλληλο άτομο που θα είναι κοντά του. Και για να γίνει αυτό, χρειάζεται να νιώθει πως υπάρχουν άτομα εμπιστοσύνης του, ακόμη και όταν δεν είναι οι γονείς κοντά του. Επίσης, είναι πολύ σημαντικό οι γονείς να είναι εκεί για να το ακούσουν χωρίς να το κατηγορήσουν, να το κοροϊδέψουν ή και να το ενοχοποιήσουν ακόμα. Τέλος, χρειάζεται να μπορεί να εκφράσει τον εσωτερικό του κόσμο και τις σκέψεις και τα συναισθήματά του.\nΔεν φτάνει μόνο η σεξουαλική αγωγή, χρειάζεται το παιδί πέρα από το να αυτόπροστατευτεί να μπορεί και να εκφράσει πιθανή παρενόχληση χωρίς φόβο. Και για να γίνει αυτό, θα πρέπει να έχετε φροντίσει από την πολύ μικρή του ηλικία να το ενισχύσετε στην ψυχοσυναισθηματική του έκφραση.\nΜίλησε και για τα δικά σου συναισθήματα για να μάθει να το κάνει και το ίδιο, μέσα από την παρατήρηση και τη μίμηση της μικρής ηλικίας.\nΚάνε του συχνά την ερώτηση: «πώς νιώθεις;» και άκουσε τι θα σου πει χωρίς να νιώσει πως το υποτιμάς, όσο και αν σου φαίνεται «τραβηγμένο» ή ασήμαντο για εσένα αυτό που θα σου πει.\nΜετάδωσε σωστή γνώση και όχι λανθασμένη ή παραπληροφόρηση\nΜάθε το να λέει ΟΧΙ, τη μικρή αυτή λεξούλα με την τόσο μεγάλη δύναμη!\nΤέλος, ας μην πιέζουμε το παιδί να αγκαλιάσει κάποιον όταν δεν θέλει, όποιος και να είναι αυτός! Βέβαια τώρα, λόγω κορωνοϊού, το αποφεύγουμε, όταν τελειώσει όμως η πανδημία; Και ο λόγος είναι πως με την πίεση αυτή, μαθαίνει το παιδί να διαθέτει το σώμα του για να ευχαριστήσει τους άλλους αλλά και πως ο καθένας μπορεί να το αγγίζει.


Α. Γεωργιάδης: Οι φαρμακοποιοί ήξεραν ότι τα self tests είναι σε συσκευασία 25 τεμαχίων | Liberal.gr\nΤετάρτη 7 Απριλίου 2021, 10:17\nΟι φαρμακοποιοί ήξεραν πως θα παραλάβουν συσκευασίες των 25 τεμαχίων για τα self tests υποστήριξε ο υπουργός Ανάπτυξης και Επενδύσεων, Άδωνις Γεωργιάδης, μιλώντας στον ΣΚΑΪ. «Δεν υπάρχει πουθενά στον κόσμο άλλη συσκευασία από αυτή των 25 τεμαχίων. Υπάρχουν στη Γερμανία ατομικά που πωλούνται με αρκετά χρήματα. Τα δωρεάν self test είναι σε εικοσιπεντάδες σε όλο τον πλανήτη. Ήταν σε πλήρη γνώση των φαρμακοποιών», δήλωσε χαρακτηριστικά.\n«Οι δύο πρώτες ημέρες επαναλειτουργίας του λιανεμπορίου ήταν προσεκτικές»\nΑναφερόμενος στο άνοιγμα της αγοράς, ο κ. Γεωργιάδης ανέφερε ότι οι δύο πρώτες ημέρες επαναλειτουργίας του λιανεμπορίου ήταν προσεκτικές, η αγορά κινήθηκε, όχι όμως με τον χαμό του Ιανουαρίου. Τα μέτρα έχουν τηρηθεί κι έχουμε κάνει πάρα πολλούς ελέγχους.\nΣχετικά με τις κόκκινες περιοχές που η Επιτροπή αποφάσισε την αναστολή του ανοίγματος των καταστημάτων, ο κ. Γεωργιάδης σχολίασε ότι «οι έμποροι στη Θεσσαλονίκη, στην Κοζάνη και την Αχαΐα βρέθηκαν σε μια πολύ μεγάλη δυσάρεστη έκπληξη και στο μέτρο που αυτό είναι ευθύνη δική μου, ως αρμόδιος υπουργός, τους ζητώ συγγνώμη».\nΜάλιστα, άφησε ανοιχτό το ενδεχόμενο από την ερχόμενη Δευτέρα 12 Απριλίου είναι πιθανό να επαναλειτουργήσουν και τα εμπορικά κέντρα. «Το αίτημά μας από την προηγούμενη εβδομάδα ήταν να ανοίξουν τα εμπορικά κέντρα, διότι τα περισσότερα έχουν αγοράσει μηχανήματα ιονισμού αέρα και αν η Επιτροπή το επιτρέψει, τη Δευτέρα μπορεί να ανοίξουν», πρόσθεσε.


Όλα κυλούν βάση πλάνου μεταξύ Σταύρου και Τζόν\nΔημοσιεύματα και φήμες φέρνουν τελευταία την πιθανή συμφωνία μεταξύ Σταύρου Παπασταύρου και Γιάννη Χριστοδούλου να περνάει δύσκολες στιγμές. Σύμφωνα με τις πληροφορίες μας, ουδέν αναληθέστερο. Οι δύο πλευρές είναι σε συνεχή επικοινωνία και πραγματοποιείται ο απαιτούμενος έλεγχος που χρειάζεται για να «κλείσει» μια συμφωνία αυτού του μεγέθους. Εξάλλου να θυμίσουμε ότι βάσει της προηγούμενης συμφωνίας […]\nThe post Όλα κυλούν βάση πλάνου μεταξύ Σταύρου και Τζόν appeared first on Omonoianews.com\nPrevious Article Να συνεχίσει από εκεί που έμεινε με Απόλλωνα!\nNext Article Το πρόγραμμα της βδομάδας του OFC TV


Για 1η φορά η ηθοποιός μήνες μετά τη γέννηση της κόρης της δημοσίευσε βίντεο από τον τοκετό της - Mothersblog.gr\n«Αναρωτιόμουν για αρκετό καιρό αν θα δημοσίευα αυτό το βίντεο καθώς πρόκειται για κάτι προσωπικό. Ήταν απλά υπέροχο (και σοκαριστικό) ότι μετά τη γέννησή της μικρής μου κόρης, αγκαλιαστήκαμε για πρώτη φορά!», έγραψε στο σχόλιο κάτω από το βίντεο που δημοσίευσε στον προσωπικό της λογαριασμό στο Instagram και συνέχισε.\n«Στο μυαλό μου πιστεύω ότι μου έλεγε με τον δικό της τρόπο "καλή δουλειά μαμά". "Υπέροχη ομάδα". "Τα καταφέραμε". "Μαζί". Ο Matt αποδείχθηκε μια ήρεμη δύναμη, η μαμά μου και η αδερφή μου ήταν εκεί για να συγχαρούν και φυσικά οι φύλακες άγγελοί μου, οι μαίες μου που έλεγχαν αν όλα είναι εντάξει και φυσικά ο μεγάλος αδερφός (στον κάτω όροφο του σπιτιού βυθισμένος στα lego του). Μοιάζει σαν η Β να ήταν εδώ μαζί μας όλο αυτό το διάστημα. Ήδη ο χρόνος περνάει γρήγορα... Χθες δοκίμασε για πρώτη φορά αβοκάντο! Τέλος πάντων, νιώθω ευλογημένη για αυτή την υπέροχη ζωή και τους ανθρώπους που υπάρχουν μέσα σε αυτή. Χαρούμενοι 5 μήνες Banks (α! και σε ευχαριστώ που έπαψες να πονάς από τους κολικούς σου)!».\nΣτο βίντεο η Hilary Duff, φαίνεται λίγα λεπτά μετά την ολοκλήρωση του τοκετού της. Γέννησε σε νερό με τη βοήθεια της οικογένειά της και των μαιών που είχε κοντά της.\nΗ δημοσίευση κοινοποιήθηκε από το χρήστη Hilary Duff (@hilaryduff) στις 25 Μάρ, 2019 στις 10:10 πμ PDT


Κωνσταντίνου και Ελένης: Η selfie Μάνθου - Πέγκυς θα αλλάξει γνώμη και στη Ράντου - Queen.gr\nΚωνσταντίνου και Ελένης: Η selfie Μάνθου - Πέγκυς θα αλλάξει γνώμη και στη Ράντου\n«Δεν ξέρω αν τα νέα παιδιά τώρα στο πλατό, που γυρίζονται πολύ ωραία σίριαλ, δεν ξέρω αν περνάνε έτσι. Δεν υπήρχαν κόντρες. Ήμασταν παρέα.Υπήρχε το σενάριο, υπήρχαν δομημένοι χαρακτήρες».\nΗ επική selfie Κούκουρα- Λεκάκη\nΚι ύστερα, ήρθε αυτή η selfie των δύο ηθοποιών μετά από 21 χρόνια στο κρεβάτι να κοιτούν ο ένας τον άλλο χωρίς κανείς να γνωρίζει αν ετοιμάζουν κάποια νέα τηλεοπτική συνεργασία ή κάποια διαφήμιση.\nΟ κόσμος στα σχόλια του ζητάει με ενθουσιασμό λίγο ακόμα Κωνσταντίνου και Ελένης κι εσύ παρακαλάς να ακούσει τα σχόλια και η Ελένη… Ράντου.\nΔες την επική σέλφι παρακάτω.\nΟ χαρακτήρας που ενσάρκωσε ο Βασίλης Κούκουρας, έμεινε στην τηλεοπτική ιστορία.\nΗ selfie έγινε viral και τα σχόλια πέφτουν βροχή.\nΟ άπιστος Μάνθος και η γκαρσόνα Βου, αγαπήθηκαν πολύ από το τηλεοπτικό κοινό.